Bible in one year - Luo Bible 2020 - March 5\n1. Kane Musa osetieko gero hekalu, nogwedhe, kendo owale gi gik moko duto manie iye. Bende nogwedho kendo owalo kar kendo mar misango kod gik moko duto mitiyogo e kendono.\n2. Eka jotelo mag Israel, ma gin jotelo mag anywola ma bende ema jotend dhoudi mane ochungʼ ne jogo mane okwan, nochiwo misengini.\n3. Chiwo mane gikelo e nyim Jehova Nyasaye ne gin geche auchiel moum wiye gi rwedhi mabwoch apar gariyo. Jatelo ka jatelo nogolo rwadh bwoch achiel bende jotelo ariyo noriwore mochiwo gari achiel moum wiye. Gigi duto negikelo e nyim hekalu.\n4. Jehova Nyasaye nowacho ne Musa niya,\n5. “Kaw gigi koa kuomgi, mondo iti kodgi e tij Hemb Romo. Migi jo-Lawi kaluwore gi tich ngʼato ka ngʼato.”\n6. Omiyo Musa nokawo gechego kod rwedhi ma buochgo mi ochiwogi ne jo-Lawi.\n7. Nomiyo jo-Gershon geche ariyo kod rwedhi mabwoch angʼwen, kaluwore gi tijgi,\n8. kendo nomiyo jo-Merari geche angʼwen kod rwedhi mabwoch aboro, kaluwore gi tijgi. Giduto ne gin e bwo loch Ithamar ma wuod Harun jadolo.\n9. To joka Kohath, Musa ne ok omiyogi gimoro amora nikech tich mane omigi ne en mar tingʼo gik maler.\n10. Kane osegwedh kendo mar misango, jotelo nokelo chiwo mag-gi mag gweth kendo nochiwgi e nyim kendo mar misango.\n11. Nimar Jehova Nyasaye nosewacho ne Musa niya, “Odiechiengʼ ka odiechiengʼ jatelo achiel nyaka kel misango mare mar gwedho kendo mar misango.”\n12. Ngʼatno mane okelo misango mare e odiechiengʼ mokwongo ne en Nashon wuod Aminadab moa e dhood Juda.\n13. Chiwo mare ne en san achiel mar fedha ma pekne en shekel mia achiel gi piero adek, kod bakul achiel mar fedha mokuoyogo pi ma pekne en shekel piero abiriyo. Magi nokel kaluwore gi shekel mar kama ler mar lemo, ka moro ka moro opongʼ gi mogo mayom moru gi mo kaka chiwo mar cham;\n14. bakul achiel mar dhahabu ma pekne en shekel apar, mopongʼ gi mo mangʼwe ngʼar;\n15. rwath matin achiel, im achiel kod nyaim achiel matin ma hike achiel, nochiw misango miwangʼo pep;\n16. nywok achiel mar kaka misango mar golo richo;\n17. kod rwedhi ariyo, imbe abich, nywogi abich kod nyiimbe abich mahikgi oromo higa achiel, nochiw kaka misango mar lalruok. Magi e misengini mane Nashon wuod Aminadab ogolo.\n18. Nethanel wuod Zuar, ma jatend Isakar nokelo misango mare e odiechiengʼ mar ariyo.\n19. Misango mane okelo ne en san achiel mar fedha ma pekne ne en shekel mia achiel gi piero adek, kod bakul achiel mar kwoyo pi mar fedha ma pekne en shekel piero abiriyo. Magi nokel kaluwore gi shekel mar kama ler mar lemo, ka moro ka moro opongʼ gi mogo mayom moru gi mo kaka chiwo mar cham;\n20. bakul achiel mar dhahabu ma pekne en shekel apar, mopongʼ gi mo mangʼwe ngʼar;\n21. nyarwath achiel, im achiel kod nyaim achiel ma hike achiel, kaka misango miwangʼo pep;\n22. nywok achiel kaka misango mar golo richo;\n23. kod rwedhi mabwoch ariyo, imbe abich, nywogi abich kod nyiimbe abich mahikgi achiel, nochiw kaka misango mar lalruok. Magi e misengini mane Nethanel wuod Zuar ogolo.\n24. Eliab wuod Helon, ma jatend jo-Zebulun nokelo misango mare e odiechiengʼ mar adek.\n25. Misango mane okelo ne en san achiel mar fedha ma pekne ne en shekel mia achiel gi piero adek, kod bakul achiel mar fedha mar kwoyo pi ma pekne en shekel piero abiriyo. Giduto nokel kaluwore gi shekel mar kama ler mar lemo, ka moro ka moro opongʼ gi mogo moru gi mo kaka misango mar cham;\n26. bakul achiel mar dhahabu ma pekne ne en shekel apar, mopongʼ gi mo mangʼwe ngʼar;\n27. nyarwath achiel, im achiel kod nyaim achiel ma hike achiel kaka misango miwangʼo pep;\n28. nywok achiel kaka misango mar golo richo;\n29. kod rwedhi mabwoch ariyo, imbe abich, nywogi abich gi nyiimbe abich ma jo-higa achiel, nochiw misango mar lalruok. Magi e misengini mane Eliab wuod Helon ogolo.\n30. Elizur wuod Shedeur, ma jatend joka Reuben nokelo misango mare e odiechiengʼ mar angʼwen.\n31. Misango mane okelo ne en san achiel mar fedha ma pekne ne en shekel mia achiel gi piero adek, kod bakul achiel mar fedha mar kwoyo pi ma pekne en shekel piero abiriyo. Mago nokel ka giluwore gi shekel mar kama ler mar lemo, ka moro ka moro opongʼ gi mogo mayom moru gi mo kaka misango mar cham;\n32. bakul achiel mar dhahabu ma pekne en shekel apar, mopongʼ gi mo mangʼwe ngʼar;\n33. rwath matin achiel, im achiel kod nyaim achiel matin ma hike achiel, nochiw kaka misango miwangʼo pep;\n34. nywok achiel kaka misango mar golo richo;\n35. kod rwedhi ariyo, imbe abich, nywogi abich kod nyiimbe mahikgi oromo higa achiel, nochiw kaka misango mar lalruok. Magi e misengini mane Elizur wuod Shedeur ochiwo.\n36. Shelumiel wuod Zurishadai, ma jatend joka Simeon nokelo misango mare e odiechiengʼ mar abich.\n37. Misango mane okelo ne en san achiel mar fedha ma pekne ne en shekel mia achiel gi piero adek, kod bakul achiel mar fedha mar kwoyo pi ma pekne en shekel piero abiriyo. Mago nokel kaluwore gi shekel mar kama ler mar lemo, ka moro ka moro opongʼ gi mogo mayom moru gi mo kaka misango mar cham;\n38. bakul achiel mar dhahabu ma pekne en shekel apar, mopongʼ gi mo mangʼwe ngʼar;\n39. rwath matin achiel, im achiel kod nyaim matin achiel ma hike achiel, nochiw kaka misango miwangʼo pep;\n40. nywok achiel kaka misango mar golo richo;\n41. gi rwedhi ariyo, imbe abich, nywogi abich kod nyiimbe mahikgi oromo higa achiel, nochiw kaka misango mar lalruok. Magi e misengini mane Shelumiel wuod Zurishadai ochiwo.\n42. Eliasaf wuod Dewel, ma jatend joka Gad nokelo misango mare e odiechiengʼ mar auchiel.\n43. Misango mane okelo ne en san achiel mar fedha ma pekne ne en shekel mia achiel gi piero adek, kod bakul achiel mar fedha mar kwoyo pi ma pekne en shekel piero abiriyo. Mago nokel kaluwore gi shekel mar kama ler mar lemo, ka moro ka moro opongʼ gi mogo mayom moru gi mo kaka misango mar cham;\n44. bakul achiel mar dhahabu ma pekne en shekel apar, mopongʼ gi mo mangʼwe ngʼar;\n45. rwath matin achiel, im achiel kod nyaim matin achiel ma hike achiel, nochiw kaka misango miwangʼo pep;\n46. nywok kaka misango mar golo richo;\n47. gi rwedhi mabwoch ariyo, imbe abich, nywogi abich kod nyiimbe abich ma jo-higa achiel, nochiw kaka misango mar lalruok. Magi e misengini mane Eliasaf wuod Dewel ochiwo.\n48. Elishama wuod Amihud, ma jatend joka Efraim nokelo misango mare e odiechiengʼ mar abiriyo.\n49. Misango mare mane okelo ne en san achiel mar fedha ma pekne ne en shekel mia achiel gi piero adek, kod bakul achiel mar fedha mar kwoyo pi ma pekne en shekel piero abiriyo. Mago nokel kaluwore gi shekel mar kama ler mar lemo, ka moro ka moro opongʼ gi mogo mayom moru gi mo kaka misango mar cham;\n50. bakul achiel mar dhahabu ma pekne ne en shekel apar, mopongʼ gi mo mangʼwe ngʼar;\n51. rwath matin achiel, im achiel kod nyaim matin achiel ma hike achiel, nochiw kaka misango miwangʼo pep;\n52. nywok achiel kaka misango mar golo richo;\n53. gi rwedhi mabwoch ariyo, imbe abich, nywogi abich kod nyiimbe abich ma jo-higa achiel, nochiw kaka misango mar lalruok. Mago e misengini mane Elishama wuod Amihud ochiwo.\n54. Gamaliel wuod Pedazur, ma jatend joka Manase, nokelo misango mare e odiechiengʼ mar aboro.\n55. Misango mane okelo ne en san achiel mar fedha ma pekne en shekel mia achiel gi piero adek, kod bakul achiel mar fedha mar kwoyo pi ma pekne en shekel piero abiriyo. Mago nokel kaluwore gi shekel mar kama ler mar lemo, ka moro ka moro opongʼ gi mogo mayom moru gi mo kaka misango mar cham;\n56. bakul achiel mar dhahabu ma pekne en shekel apar, mopongʼ gi mo mangʼwe ngʼar;\n57. rwath matin achiel, im achiel kod nyaim matin achiel ma hike achiel, nochiw kaka misango miwangʼo pep;\n58. nywok achiel kaka misango mar golo richo;\n59. gi rwedhi mabwoch ariyo, imbe abich, nywogi abich, kod nyiimbe abich ma jo-higa achiel, nochiw kaka misango mar lalruok. Mago e misengini mane Gamaliel wuod Pedazur ochiwo.\n60. Abidan wuod Gideoni, ma jatend joka Benjamin, nokelo misango mare e odiechiengʼ mar ochiko.\n61. Misango mane okelo ne en san achiel mar fedha ma pekne ne en shekel mia achiel gi piero adek, kod bakul mar fedha mar kwoyo pi ma pekne ne en shekel piero abiriyo. Mago nokel kaluwore gi shekel mar kama ler mar lemo, ka moro ka moro opongʼ gi mogo mayom moru gi mo kaka misango mar cham;\n62. bakul achiel mar dhahabu ma pekne en shekel apar, mopongʼ gi mo mangʼwe ngʼar;\n63. rwath matin achiel, im achiel kod nyaim achiel ma hike achiel, nochiw kaka misango miwangʼo pep;\n64. nywok achiel kaka misango mar golo richo;\n65. gi rwedhi mabwoch ariyo, imbe abich, nywogi abich gi nyiimbe abich ma jo-higa achiel, nochiw kaka misango mar lalruok. Mago e misengini mane Abidan wuod Gideoni ochiwo.\n66. Ahiezer wuod Amishadai, ma jatend joka Dan, nokelo misango mare e odiechiengʼ mar apar.\n67. Misango mane okelo ne en san achiel mar fedha ma pekne ne en shekel mia achiel gi piero adek, kod bakul achiel mar fedha mar kwoyo pi ma pekne ne en shekel piero abiriyo. Mago nokel kaluwore gi shekel mar kama ler mar lemo, ka moro ka moro opongʼ gi mogo mayom moru gi mo kaka misango mar cham;\n68. bakul achiel mar dhahabu ma pekne ne en shekel apar, mopongʼ gi mo mangʼwe ngʼar;\n69. rwath matin achiel, im achiel kod nyaim matin achiel ma hike achiel, nochiw kaka misango miwangʼo pep;\n70. nywok achiel kaka misango mar golo richo;\n71. gi rwedhi mabwoch ariyo, imbe abich, nywogi abich gi nyiimbe abich ma jo-higa achiel, nochiw kaka misango mar lalruok. Mago e misengini mane Ahiezer wuod Amishadai ogolo.\n72. Pagiel wuod Okran, ma jatend joka Asher, nokelo misango mare odiechiengʼ mar apar gachiel.\n73. Misango mane okelo ne en san achiel mar fedha ma pekne ne en shekel mia achiel gi piero adek, kod bakul achiel mar fedha mar kwoyo pi ma pekne ne en shekel piero abiriyo. Mago nokel kaluwore gi shekel mar kama ler mar lemo, ka moro ka moro opongʼ gi mogo mayom moru gi mo kaka misango mar cham;\n74. bakul achiel mar dhahabu ma pekne ne en shekel apar, mopongʼ gi mo mangʼwe ngʼar;\n75. rwath matin achiel, im achiel kod nyaim achiel ma hike achiel, nochiw kaka misango miwangʼo pep;\n76. nywok achiel kaka misango mar golo richo;\n77. gi rwedhi mabwoch ariyo, imbe abich, nywogi abich gi nyiimbe abich ma jo-higa achiel, nochiw kaka misango mar lalruok. Mago e misengini mane Pagiel wuod Okran ochiwo.\n78. Ahira wuod Enan, ma jatend joka Naftali, nokelo misango mare e odiechiengʼ mar apar gariyo.\n79. Misango mare mane okelo ne en san achiel mar fedha ma pekne ne en shekel mia achiel gi piero adek, kod bakul achiel mar fedha mar kwoyo pi ma pekne ne en shekel piero abiriyo. Mago nokel kaluwore gi shekel mar kama ler mar lemo, ka moro ka moro opongʼ gi mogo mayom moru gi mo kaka misango mar cham;\n80. bakul achiel mar dhahabu ma pekne ne en shekel apar, mopongʼ gi mo mangʼwe ngʼar;\n81. nyarwath achiel, im achiel kod nyaim achiel ma hike achiel, nochiw misango miwangʼo pep;\n82. nywok achiel kaka misango mar golo richo;\n83. gi rwedhi mabwoch ariyo, imbe abich, nywogi abich kod nyiimbe abich ma jo-higa achiel, nochiw kaka misango mar lalruok. Mago e misengini mane Ahira wuod Enan ochiwo.\n84. Misengini mane jotend jo-Israel okelo e kinde mane ogwedh kendo mar misango e magi: sende mag fedha apar gariyo, bakunde mag fedha mag kwoyo pi apar gariyo kod dise mag dhahabu apar gariyo.\n85. San ka san mar fedha pekne ne en shekel mia achiel gi piero adek, kendo bakul ka bakul mar kwoyo pi pekne ne en shekel piero abiriyo. Dise duto mag fedha pekgi noromo shekel alufu ariyo gi mia angʼwen (2,400), kaluwore gi shekel mar kama ler mar lemo.\n86. Dise apar gariyo mag dhahabu mane opongʼ gi mo mangʼwe ngʼar pekgi noromo shekel apar moro ka moro, kaluwore gi shekel mar kama ler mar lemo. Dise duto mag dhahabu pekgi noromo shekel mia achiel gi piero ariyo.\n87. Kar kwan mar jamni mane ochiw kaka misango miwangʼo pep noromo nyirwedhi apar gariyo, imbe apar gariyo kod nyiimbe apar gariyo mahikgi achiel, kaachiel gi misango mag cham. Nywogi apar gariyo notigo kaka misango mar golo richo.\n88. Kar kwan jamni duto mane ochiw kaka misango mar lalruok noromo rwedhi mabwoch piero ariyo gangʼwen, imbe piero auchiel, nywogi piero auchiel kod nyiimbe piero auchiel ma jo-higa achiel. Magi e misengini mane ochiw e kendo mar misango kane osepwodhe.\n89. Kane Musa odonjo e Hemb Romo mondo owuo gi Jehova Nyasaye, nowinjo dwond Jehova Nyasaye kawuoyo kode koa e kind kerubi ariyo manie wi raum mar Sandug Muma mar Singruok. Kendo Musa nowuoyo kode.\n2. “Wuo gi Harun kendo iwachne kama: ‘Ka iketo teyni abiriyo kuonde mowinjore, to nyaka ler margi meny nyim rachung taya.’ ”\n3. Harun notimo kamano; noketo teyni kuonde mowinjore ka gimenyo nyim rachung taya, mana kaka Jehova Nyasaye nosechiko Musa.\n4. Ma e kaka rachung taya nolosi: Nolose gi dhahabu mothedhi chakre e bwoye nyaka wiye malo. Rachung taya nolosi mana kaka ranyisi mane Jehova Nyasaye osenyiso Musa.\n6. “Wal jo-Lawi e kind jo-Israel mamoko kendo pwodhgi gibed maler.\n7. Kipwodhogi, to itim kama: Kwo pi mipwodhogigo kuomgi; bangʼe giliel yie dendgi duto kendo giluok lepgi, eka gibed joma opwodhi.\n8. Nyisgi gikaw nyarwath kaachiel gi misango mar cham mar mogo mayom moru gi mo; bangʼe ikaw nyarwath matin mar ariyo kaka misango mar golo richo.\n9. Kel jo-Lawi e nyim Hemb Romo kendo ichok oganda duto mar dhood Israel.\n10. Nyaka ikel jo-Lawi e nyim Jehova Nyasaye, mondo jo-Israel nyaka oyie lwetgi kuomgi.\n11. Harun nyaka kel jo-Lawi e nyim Jehova Nyasaye kaka misango mifwayo koa kuom jo-Israel, mondo omi gibed moikore ne tij Jehova Nyasaye.\n12. “Bangʼ ka jo-Lawi oseketo lwetgi ewi rwedhigo, to chiw achiel kuomgi ne Jehova Nyasaye kaka misango mar golo richo, to machielo chiw kaka misango miwangʼo pep mipwodhogo jo-Lawi mondo ngʼwon-nigi.\n13. Ket jo-Lawi ochungʼ e nyim Harun kod yawuote bangʼe ichiwgi kaka misango mifwayo ne Jehova Nyasaye.\n14. Ma e kaka onego iwal jo-Lawi e kind jo-Israel mamoko mondo obed maga.\n15. “Bangʼ ka isepwodho jo-Lawi kendo ichiwogi kaka misango mifwayo, to nyaka gibi mondo gitim tijgi e Hemb Romo.\n16. Gin e jo-Israel manyaka chiw chuth ne an. Asekawogi kaka meka awuon e lo kayo ma en nyodo mokwongo ma wuowi mar ja-Israel.\n17. Nyathi moro amora ma wuowi mokwongo ma ja-Israel bed ni en dhano kata chiayo, en mara. Kane anego kayo duto man Misri, ne awalogi gibedo maga.\n18. Bende aseketo jo-Lawi duto obedo e lo yawuowi makayo e Israel.\n19. Kuom jo-Israel duto, asechiwo jo-Lawi kaka mich ne Harun gi yawuote mondo giti tij lemo e Hemb Romo e lo jo-Israel kendo mondo gikelnegi resruok kuom masira manyalo mako jo-Israel ka gisudo machiegni gi kama ler mar lemo.”\n20. Musa gi Harun kod oganda jo-Israel duto notimone jo-Lawi gigo duto mane Jehova Nyasaye ochiko Musa.\n21. Jo-Lawi nopwodhore giwegi kendo negiluoko lepgi. Bangʼ mano Harun nochiwogi e nyim Jehova Nyasaye kaka misango mifwayo mi notimonegi misango mondo opwodhgigo.\n22. Bangʼ mano, jo-Lawi nobiro tiyo tijgi e Hemb Romo kotelnegi gi Harun kod yawuote. Negitimone jo-Lawi mana kaka Jehova Nyasaye nochiko Musa.\n23. Jehova Nyasaye nowacho ne Musa niya,\n24. “Ma e kaka jo-Lawi biro tiyo: Joma chwo mahikgi piero ariyo gabich kata moloyo kanyo nobi mondo obed achiel kuom jotich e Hemb Romo,\n25. to ka giromo higni piero abich, to giniwe tich.\n26. Ginyalo konyo owetegi e tije mag Hemb Romo, to gin giwegi ok onego gimul tich moro amora. Ma e kaka ibiro pogo tije ne jo-Lawi.”\n1. Kuom jatend wer. Zaburi mar Daudi. Kuomi ema aseponde, yaye Jehova Nyasaye, kik iwe ayud wichkuot; gola e chandruok nikech timni makare.\n2. Winj ywakna, kendo bi piyo mondo iresa; bed lwandana mar pondo, kendo ohinga motegno manyalo resa.\n3. Kaka in lwandana kendo ohingana, telna kendo itaya nikech nyingi.\n4. Gola oko e obadho mopondo mochikna nikech in e kar pondona.\n5. Aketo chunya e lweti; resa, yaye Jehova Nyasaye, ma Nyasaye mar adiera.\n4. Mwandu onge gi ohala e ndalo mar mirima, to tim makare reso ngʼato e tho.\n5. Tim makare mar joma kare maonge ketho loso yoregi moriere, to joricho podho nikech richogi.\n6. Tim makare mar joma kare resogi, to jogo ma ok jo-adiera imako gi gombogi maricho.\n1. Bangʼ mano Yesu nowachonegi niya, “Awachonu adier ni nitie jomoko mochungʼ buta ka ma ok nobil tho kapok gineno pinyruoth Nyasaye ka biro gi teko.”\n2. Bangʼ ndalo auchiel, Yesu nokawo Petro gi Jakobo kod Johana mi notelo mi gidhi ewi got malo, kama ne ginie kendgi maonge ngʼato. Kane gin kuno, kite nolokore ka gineno,\n3. mi lepe nolokore rachar marieny macharo wangʼ, nodoko rachar dherr maonge ngʼato angʼata e piny mangima mane nyalo luoko law mi rieny maler kamano.\n4. Kanyono, Elija gi Musa nothinyore e nyimgi kanyo, kendo ne giwuoyo gi Yesu.\n5. Petro nowachone Yesu niya, “Rabi, bedowa kaeni en gima ber. We mondo wager hembe adek kae; achiel mari, achiel mar Musa, to machielo mar Elija.”\n6. Ne ok ongʼeyo gima dowachi nikech luoro nogoyogi.\n7. Bangʼ mano boche polo nobiro apoya moumogi, kendo dwol moro moa e boche polo nowacho niya, “Ma en Wuoda mahero, winjeuru!”\n8. Apoya nono kane pod gingʼicho, ne ok gichako gineno ngʼato kani kodgi makmana Yesu kende.\n9. Kane oyudo gilor gia ewi got, Yesu nosiemogi ni kik giwachne ngʼato angʼata gima ne giseneno nyaka chop kinde ma Wuod Dhano nochier koa kuom joma otho.\n10. Jopuonjre nokano wachni e chunygi, ka gipenjore e chunygi tiend “chier aa kuom joma otho.”\n11. Bangʼe negipenje niya, “Angʼo momiyo jopuonj chik wacho ni Elija nyaka bi mokwongo?”\n12. Yesu nodwokogi niya, “Kuom adiera, Elija nyaka kuong bi mondo olos gik moko duto odok kare. Koro to ere gimomiyo ondiki ni Wuod Dhano nyaka yud sand mathoth mi ji kwede?\n13. To awachonu ni Elija koro osebiro, kendo gisetimone gimoro amora mane gihero mana kaka ondiki kuome.”\n14. Kane gidwogo ir jopuonjre mamoko, negineno oganda maduongʼ kolworogi kendo ka jopuonj Chik mino kodgi wach.\n15. To sano sano ka ji duto noneno Yesu, negiyil mi giringo ire mondo gimose.\n16. Yesu nopenjogi niya, “Angʼo ma uminoe wach kodgi?”\n17. Ngʼat moro e dier oganda nodwoke niya, “Japuonj, ne akeloni wuoda ma jachien marach opongʼo kendo oloko momo.\n18. E sa ma jachiendno donjo kuome to goye piny, buoyo wuok e dhoge, kendo omuodo lake mi dende tal. Ne akwayo jopuonjreni mondo oriemb jachiendni oko to ne otamogi.”\n19. Yesu nodwokogi kawacho niya, “Yaye, tiengʼ maonge gi yie ni, anabed kodu nyaka karangʼo? Keluru ane wuowino.”\n20. Negikele to ka jachiendno noneno Yesu, nomiyo rawerano opodho kariere ka ja-ndulme mi nongʼielore e lowo amingʼa ka dhoge wuok buoyo.\n21. Yesu nopenjo wuon rawerano niya, “Osebedo kochal kama kinde maromo nade?” To en nodwoke niya, “Osebedo kamano nyaka oa e tin-ne.\n22. Kendo kinde moko jachiendno osebedo ka chumbe ei mach kata e pi, mondo onege. Omiyo kinyalo timo gimoro to yie ikechwa kendo ikonywa.”\n23. Yesu nowachone niya, “Ere gima omiyo iwacho ni, ‘Kinyalo?’ Gik moko duto nyalo timore ni ngʼat moyie.”\n24. Gikanyono wuon wuowino noywagore kawacho niya, “An gi yie, to konya nikech yiena orem.”\n25. Kane Yesu oneno ka ji moko ringo biro kama gintie, nochiko jachien marachno kowacho niya, “In jachien ma ite odino kendo ma momoni, achiki ni aa kuome kendo kik ichak idonj kuome kendo.”\n26. Jachiendno nokok gi dwol ma liyore mi nogoye piny kogwecho matek, bangʼe noa kuome. Noweyo wuowino mana ka gima otho, mi ji mangʼeny owacho niya, “Otho.”\n27. To Yesu nomako bad wuowino mokonye aa malo mochungʼ.\n28. Kane Yesu osedonjo e ot, jopuonjrene nopenje kar kende niya, “Angʼo momiyo wan ne ok wanyal golo jachiendno?”\n29. Nodwoko niya, “Jachien machal kama inyalo golo mana kuom lamo kod tweyo chiemo.”


2Cor 10 | `KMO | STEP | Ada Pol, an kwoti inyakan tagwanak, Kraist eshar tawa nobon hehar tawa nobon na he. Ma kaw ye eecha hikitu: Pol rii notaka bana tawey, ii riieshar majik bato. Rii yapak i sowey, ii rii harapa majik uwa bato.\nPOL RII APOSEL YENYA DAGIIR POY MAJI KAPASEK BARIN RII EENA AWASEN BAR\n1 Ada Pol, an kwoti inyakan tagwanak, Kraist eshar tawa nobon hehar tawa nobon na he. Ma kaw ye eecha hikitu: Pol rii notaka bana tawey, ii riieshar majik bato. Rii yapak i sowey, ii rii harapa majik uwa bato. 2 Ada kwona woyasaya chiyasa hecho: Ada kwotak yanak, kwo na ow poy siita. Ada kwona woyasaya chiyasa hecho: Ada kwotak yanak, kwo na ow poy sii ta. Ada kwotak yaney, hapaga majin banan yuyato. Wowak, ma kaw ye eecha hikitu ada diita nosapek tawa nobok chishitu. Eecha hiki tawey, ada yenya harapa majika eecha tawa. 3 Ayo. Nota diita nosapek tawa. No tawak, no saka nosap tawa ow anapichawak. Yaho. 4 Eyey ow ana pichawa boboy noti neeki tawey, sii nosapek tawa boboyekasakech. Yaho. Nota neeki tawa yabu eeta God riiti hapaga tawa yabu. No neekichi sheji hapaga taweyn reekichi ikiita. 5 Nota yecha woshepii majin yareekito. Eeta boboy sii diitanosapek harapa howu tawey, sii God riina hikichi hokwa sokwa nobo eena dasiipiitawey, eena nota diigii poyetu. No ma yechi inyaka wopun hehar poko jichawak, otiichichawak, ye Kraist riiti nobon sumowutu. 6 Kwoti noti majin hehar meejichi sumowu hamanak, anapa God riiti nobon nasawoytawa ma yen pichiniga heharekiita.\n7 Kwo eeta boboy kwoti miyik hechawey, na hehar he siitiichi. Ma por rii kwoti nediik tanak eecha wonyey, “An Kraist sumowu tawa ma?” Wonyey, ii riisa mayama eecha hiki ta: No eechaba tawa. 8 Harapa rii nona siitii kowu tawa boboyen otii hapaga sii tak. Ii kwona kapasek otiikasakech. Ada diita yon eeji hin mayama yesokwa taney, ada eena hiibiya yakasakech. 9 Ada yuyato kwota keyichi ha tawa jeyn hechi akii inyakan hikinakech. 10 Ma por rii kapo eecha wocho: “Rii jey sii eeta nomoya tawak, maji hapagaka tawa jey. Wowak, riimabaka notaka tawey, rii arobaro ma tawak, ri maji eeta kubuchey maji.” 11 Eeta yikadey ma riisa hiki: Ada jeyek keyichi hawa maji sii eeta ada kwotak yanak, bana majibaga eecha tawa.\n12 Diita yikadey ma ye yechi hin mayama yesokwa yichi tawak, ye hikishato. Diita yikadey ma ye yecha otiitawa boboyen homochi hecho. Yecha yechaba yech anasa hecho. Yecha otii tawey, nopa saka noti boboy kadiichi yechi boboyeka eecha kadiikiitawak. Yaho. Nopa saka yechabaga eecha siikii tawak. 13 Wowak, nota noti hin yesokwa tawey, opoche no harapa yesokwatanakech. God riita kubu rabochir. Nota eeta woyek yesokwa takiita. Nota diita kubu God riita rabor woyek, no sumowu i yo kwotaka eecha otiito. 14 Kwo eeta diita kubu rabor wok tawak, nota kwotak yarek, no saka hapoyediichi sabak iyarerek. Eeta nedii nota Kraist riiti hadabas maji mapo kwotak yayar. 15 Wowak, nota saka God riita rabor kubun hapoyediichiakar ma yecha otiir yo hin saka yesokwa tawak. Yaho. Nota gegiyato kwoti inyaka hiki siitiichichawa boboy siipa harapa siinak, nopa kwoti nediik kwotaka kawka harapa yo otii takiita. Wonyak, nopa eeta God riita kubu rabor wowoyek no yo iibak otiitakiita. 16 Wonyak, nopa God riiti hadabas maji akar akama kwoti kumakinyik tawey eena sawotakiita. Nopa otii tanak, nopa saka akar ma yecha otiir yon hapoyediichiniga nota noti hin sobo yesokwakasakech.\n17 Wowak, mashi keyir maji eecha wocho: “Ma por rii boboy hin yesokwak otiiney, ii sa Harapa riita otiir boboy yechi hin yesokwa.” 18 Wowak, eeta ma riita riiti hin mayama yesokwa taney, riipa God ri misoma hikasakech. Yaho. God riita ma por riiti hin yesokwaney, eeta ma riitaba eeta harapa hika eecha siikiita.


Isaya 31 - Holy Bible [Luo Bible 2020] - (Isa 31)\nMano kaka unune malit, jogo madhi dwaro kony Misri, moketo genogi kuom farese, kendo moketo genogi kuom geche mag lweny mangʼeny magiywayo, kendo kuom teko maduongʼ ma joidh faresegi nigo, to ok uketo genou kuom Jal Maler mar Israel, kata dwaro kony kuom Jehova Nyasaye.\nKata kamano en bende en gi rieko kendo onyalo kelo chandruok; bende ok olok pache e gima osewacho. Obiro kumo joma timbegi mono, kaachiel gi joricho makonyogi.\nTo jo-Misri gin mana dhano ma ok Nyasaye; bende faresegi gin mana ringʼo ma ok roho. Ka Jehova Nyasaye norie bade mar kum, jogo machiwo kony nochwanyre, kendo jogo mikonyo nopodh piny; giduto ginilal nono.\nMa e gima Jehova Nyasaye wachona: Mana kaka sibuor ngʼur konyono chiayo mosemako piny, kendo kata obedo ni jokwath duto oyworo ka goyo koko, to ok odew bende ok oluor, e kaka Jehova Nyasaye Maratego, biro biro mondo oked ewi got Sayun.\nMana kaka winy mafuyo malo, e kaka Jehova Nyasaye Maratego nochiel Jerusalem; nogengʼe kendo norese, noume kendo nokonye.\nDwoguru ire, yaye un jo-Israel mosengʼanyo mabor kode.\nNimar e odiechiengno ngʼato ka ngʼato kuomu nowiti nyiseche mag fedha kod dhahabu, ma lwetu motimo richo oseloso.\nJehova Nyasaye wacho niya, “Jo-Asuria ibiro tieki gi ligangla ma ok oa e lwet dhano; nimar ligangla ma ok oa e lwedo biro tiekogi. Giniring lweny nikech ligangla, mi yawuotgi ma jolweny nolokgi wasumbini maketgi e tij achuna.\nKuondegi mochiel motegno nopodhi mi gidhier nono, kendo jotendgi mag lweny, kibaji nogo ma ok ginyal ringo,” Jehova Nyasaye wacho, en ma maye liel koa Sayun, kendo maye mangʼangʼni ni Jerusalem.


Fweny 3 - Holy Bible [Luo Bible 2015] - (Fwe 3)\n“Ndik ni malaika mar kanyakla mar jo-Kristo man Sarde niya, ‘Weche mag Jal man gi Roho abiriyo mag Nyasaye, kod sulue abiriyo e magi: “ ‘Ang’eyo timbeni duto, bende ang’eyo ni in gi nying’ ni ingima, to kata kamano isetho.\nKuom mano, chiew mondo ijiw gima pod in-go, kapok otho chuth, nimar ayudo ni timbeni pod ok beyo ruok e nyim Nyasacha.\nOmiyo par ane gima ne opuonji, kendo mane iwinjo. Make, kendo ilok chunyi iwe richoni. To ka ok ichiew, to abiro poyi ka jakuo, ka ok ing’eyo sa ma abiroe.\nKata kamano, pod in gi ji manok e dala mar Sarde ma ok osechido lepgi. Gin giniwuoth koda gi lewni marachere, nikech mano ema owinjore kodgi.\nNg’at molocho bende norwakne lewni marachere, mana kaka girwako, kendo ok naruch nyinge oko ngang’ e kitap ngima, to anahul nyinge e nyim Wuora, kendo e nyim malaika mage.\nNg’at man gi it to mondo owinj gima Roho wacho ni kanyalka mag jo-Kristo.’\n“Ndik ni malaika mar kanyakla mar jo-Kristo man Filadelfia niya, ‘Magi e weche Jal maler kendo maradier, man gi rayaw mar Daudi. Ka oyawo gimoro, to onge ng’ama nyalo loro, kendo ka oloro gimoro, to onge ng’ama nyalo yawo. Owacho niya,\n“ ‘Ang’eyo timbeni duto. Winji! Aseketo dhoot moyaw e nyimi, maonge ng’ama nyalo loro. Ang’eyo ni kata in gi teko matin kamano, to iserito wachna, kendo pok ikwedo nyinga.\nNe amiyi chik ni mondo itim kinda, kendo iserito chiknano, omiyo an bende abiro riti e ndalo mar masira mabiro kwako piny ngima, mondo otemgo ji duto modak e piny.\nAbiro biro piyo, omiyo mak gima in-go matek, mondo kik ng’ato mayi osimboni.\nTo ng’at molocho anami bed siro e Hekalu mar Nyasacha, mi ok nochak owuog kanyo kendo nyaka chieng’. Anandik nying Nyasacha kuome, kod nying dala mar Nyasacha, ma en Jerusalem manyien, mabiro lor kaa e polo kuom Nyasacha. Nyinga maler bende nandik kuome.\nNg’at man gi it to mondo owinj gima Roho wacho ni kanyakla mag jo-Kristo!’\n“Ndik ni malaika mar kanyakla mar jo-Kristo man Laodikia niya, ‘Jal miluongo ni Amin, ma en janeno migeno kendo maradier, kendo chuech duto mag Nyasaye noa kuome wacho kama:\n“ ‘Ang’eyo timbeni duto. Ang’eyo ni ok ing’ich, bende ok iliet. To daber kibedo maliet kata mang’ich.\nTo kaka koro indhemndhem, to ok iliet kata ok ing’ich, abiro ng’ogi oko!\nTo ang’adoni rieko ni mondo ing’iew kuoma dhahabu mopwodhi gi mach mondo inwang’ mwandu. Lewni marachere bende ing’iew kuoma irwakrigo mondo igeng’go dugi makeloni wichkuot. Yath bende ng’iew, iwirgo wang’i mondo inen.\nTo ng’at molocho anami bed koda e kom duong’na, mana kaka an bende ne alocho, mi abet kod Wuora e kom duong’ne.\nNg’at man gi it to mondo owinj gima Roho wacho ni kanyakla mag jo-Kristo!’ ”


Biblica® Ochiw Thuolo Motingʼo Loko Manyien™ Ezra 6\nChik ma Darius ogolo\n1 Eka Ruoth Darius nochiwo chik, kendo neginono e kuonde kano gik machon e kar keno man Babulon. 2 Karatas moban noyudi e kama oger motegno mar gengʼo wasigu mar Ekbatana e gwengʼ Media, kendo ma e gima nondik kuome:\nChenro mar gima biro:\n3 E higa mokwongo mar loch mar Ruoth Sairas, ruoth nochiwo chik kuom hekalu mar Nyasaye man Jerusalem kama.\nWe hekalu ger kendo kaka kar chiwo misango, kendo we mise mare keti. Nyaka obedi fut piero aboro gaboro gi nus e bor mare kendo fut piero aboro gaboro e lach mare, 4 kod migawo adek mag kite mochwe kadhi malo gi migawo achiel mag bepe mochungi. Chudo margi mondo chul gi keno moa ka ruoth. 5 Bende, gigo mag dhahabu gi fedha mag od Nyasaye, mane Nebukadneza okawo koa e hekalu mar Jerusalem mi okelo Babulon, nyaka duog kargi e hekalu man Jerusalem; nyaka duog-gi e kar keno e od Nyasaye.\n6 Koro in, Tatenai, jatelo mar Yufrate, kod Shetha-Bozenai kaachiel gi un, jotelo wetegi mar gwengʼno, suduru mabor gi kanyo. 7 Kik uketh tich hekaluni mar Nyasaye. We jatend jo-Yahudi kod jodong jo-Yahudi oger od Nyasaye e kare.\n8 Kuom mano, achiwo chik mar gima onego itimne jodong jo-Yahudi e gedo mar odni mar Nyasaye:\nGigo ma jogi otiyogo nyaka chul duto koa e keno mar ka ruoth, moa e pesa mochoki kuom Yufrate, mondo omi tich kik chungʼ. 9 Gimoro amora midwaro kaka nyirwedhi, imbe, nyiimbe mar misango miwangʼo pep ne Nyasach polo, kod ngano, chumbi, divai gi mo, kaka okwa gi jodolo man Jerusalem nyaka migi pile ma ok olewo, 10 mondo omi gichiw misengini ma moro Nyasach polo kendo olam ne ruoth gi yawuote obed gi ngima maber.\n11 Ewi mano, achiwo chik ni ka ngʼato oketho chikni, to nogol yiend tado mar ode mi gur piny kendo tweye e yien-no. 12 Mad Nyasaye, mosemiyo Nyinge olandore ka, lok ruoth moro amora kata joma tingʼo bedegi malo mondo olok chikni kata oketh hekaluni man Jerusalem.\nAn, Darius asegolo chik, kendo chikni nyaka chopi ma ok orem.\nTieko gedo kendo gwedho hekalu\n13 To kuom chik mane Ruoth Darius ooro, Tatenai, jatend Yufrate, kod Shetha-Bozenai gi joma negitiyogo kanyakla notimo kamano kuom tangʼ mathoth. 14 Omiyo jodong jo-Yahudi nodhi nyime gi gedo kendo odhi maber e bwo yalo mar Hagai janabi gi Zekaria, nyakwar Ido. Negitieko gero hekalu kaluwore gi chik mar Nyasach Israel kod chike Sairas, Darius gi Artaksases, ruodhi Pasia. 15 Hekalu notieki gero e odiechiengʼ mar adek mar dwe mar Adar, e higa mar auchiel mar loch Ruoth Darius.\n16 Eka jo-Israel, ma gin jodolo, jo-Lawi kod joma moko mane oa e twech notimo nyasi mar gwedho od Nyasaye gi ilo. 17 Kane gigwedho od Nyasaye negichiwo rwedhi mia achiel, imbe mia ariyo, nyithi rombe machwo mia angʼwen to kaka misango mar golo richo ne Israel, negichiwo diek apar gariyo machwo, moro ka moro ni dhout Israel. 18 Kendo negiketo jodolo kuondegi kod jo-Lawi e migepe mag-gi ne tich Nyasaye e Jerusalem, kaluwore gi gima ondikie Kitap Musa.\n19 E odiechiengʼ mar apar gangʼwen mar dwe mokwongo, joma notwe notimo nyasi mar Pasaka. 20 Jodolo gi jo-Lawi nosepwodhore giwegi kendo giduto negiikore mapoth ne nyasi. Jo-Lawi noyangʼo nyarombo mar Pasaka ne joma noa e twech duto, ne owetegi ma jodolo kod gin giwegi. 21 Omiyo jo-Israel mane oa e twech nochamo Pasakano, kanyakla gi jogo duto mano ngʼanyone timbe mochido mag ogendini mamoko modak machiegni kodgi mondo omi gidwar Jehova Nyasaye, ma Nyasach Israel. 22 Kuom ndalo abiriyo, negitimo Nyasi mar Makati ma ok oketie thowi gi ilo, nikech Jehova Nyasaye nosepongʼogi gi ilo kuom loko pach ruodh Asuria, mondo omi nokonygi e tich manie od Nyasaye, ma Nyasach Israel.


Johana 13 - Holy Bible [Luo Bible 2020] - (Joh 13)\nKane Sap Pasaka okayo machiegni, Yesu nongʼeyo ni sane osechopo mar wuok e pinyni mondo odog ir Wuoro. Kaka nosehero joge owuon mane ni e pinyni, koro noikore nyisogi herane matut mogik.\nE kinde mane gichano chiemb odhiambo, noyudo Jachien oseketo paro marach e chuny Judas Iskariot, ma wuod Simon, mondo ondhog Yesu.\nYesu nongʼeyo ni Wuoro noseketo gik moko duto e bwo tekone, kendo ni noa ka Nyasaye kendo nobiro dok ir Nyasaye;\nomiyo noa malo oweyo chiemo, kendo nongʼwano kandhone bangʼe otweyo taulo e nungone.\nBangʼ timo kamano, noolo pi e karaya bangʼe ochako luoko tiend jopuonjrene, kendo noyweyo tiendegi gi taulo mane oyudo otweyo e nungone.\nKane obiro ir Simon Petro, Petro nowachone niya, “Ruoth, idwaro luoko tienda adier?”\nYesu nodwoke niya, “Ok inyal winjo tiend gima atimo, to ibiro winjo tiende bangʼe.”\nPetro nonyise koramo niya, “Ooyo, Ruoth, ok inyal luoko tiendena ngangʼ.” Yesu nodwoke niya, “Ka ok aluoko tiendi, to ok iwinjori bedo koda e kanyakla mar jopuonjrena.”\nSimon Petro nodwoke niya, “Ruoth, ka kamano, to kik ilwok mana tienda kende, to luok bedena kod wiya bende!”\nYesu nodwoke niya, “Ngʼat moseluokore onego olwok mana tiendene kende, nimar dende duto ler. Un usedoko maler, makmana ngʼato achiel kuomu kende ema ok ler.”\nNikech nongʼeyo ngʼat mane biro ndhoge, mano emomiyo nowachonegi ni ok giler giduto.\nKane osetieko luoko tiendegi, norieyo kandhone bangʼe nodok obet piny. Nopenjogi niya, “Bende ungʼeyo tiend gima asetimonuno?\nUluonga kare ni ‘Japuonj’ kendo ni ‘Ruoth,’ kendo utimo kare, nikech mano e ngʼama an.\nKoro ka an ma an Ruodhu kendo Japuonju ema aselwoko tiendeu, un bende nyaka ulwok tiendeu ngʼato gi ngʼato.\nAseketonu ranyisi mondo utim kaka asetimonu.\nAwachonu adier ni onge jatich maduongʼ moloyo ruodhe motiyone, kata jaote ok duongʼ moloyo ngʼama oore.\nNikech koro ungʼeyo wechegi, nogwedhu kutiyo kodgi.”\nYesu nomedo wuoyo kodgi niya, “Ok awuo kuomu un uduto, nimar angʼeyo joma aseyiero. To mano osetimore mondo ochop Ndiko mawacho ni, ‘Ngʼat machiemo koda bende osendhoga.’\n“Koro anyisou wachni chon kapok otimore mondo kotimore, to ubiro yie ni An e Kristo.\nAwachonu adier, ni ngʼato angʼata morwako ngʼama aoro, orwaka, kendo ngʼama orwaka orwako jal ma noora.”\nBangʼ kane osewacho mano, Yesu nochandore gie chunye mi nohulonigi niya, “Awachonu adier, ni achiel kuomu biro ndhoga.”\nJopuonjrene dhogi nomoko, kendo ne gingʼiyore kendgi ka giparo ni en ngʼa kuomgi ma nowuoyo kuome.\nTo noyudo japuonjre mane Yesu ohero, ne chiemo kobedo bute machiegni.\nSimon Petro nogwelo japuonjreno kawacho niya, “Penje ane ngʼama owuoyo kuome.”\nNolokore motenore kuom Yesu mopenje niya, “Ruoth, en ngʼa?”\nYesu nodwoke niya, “En ngʼama abiro miyo makatini bangʼ ka aselute e kado.” Eka, bangʼ luto makati e kado, nomiye Judas Iskariot wuod Simon.\nTo kane Judas osekawo makatino, Satan nodonjo kuome. Yesu nokone niya, “Gima idwaro timono, tim piyo.”\nTo kuom joma ne chiemo kanyo, onge ngʼama nongʼeyo gimomiyo nowachone kamano.\nTo kaka Judas ne en jakeno mar pesa, jomoko ne paro ni Yesu nonyise mondo odhi ongʼiew gik mane dwarore e sawo, kata ni mondo ochiw gimoro ni jodhier.\nMapiyo bangʼ ka Judas nosekawo makatino, nowuok oweyogi. Koro ne en seche mag otieno.\nKane Judas osedhi, Yesu nowacho niya, “Wuod Dhano koro imiyo duongʼ sani kendo Nyasaye bende yudo duongʼ kuome.\nKa Nyasaye oyudo duongʼ kuome, eka Wuowi bende biro yudo duongʼ kuome, kendo obiro miye duongʼ sani sani.\n“Nyithinda, pod abiro bedo kodu kuom thuolo matin. Bangʼe ubiro manya, to mana kaka ne anyiso jo-Yahudi e kaka anyisou sani, ni kama adhiye un ok unyal bire.\n“Amiyou chik manyien mawacho kama: Herreuru ngʼato gi ngʼato. Mana kaka aseherou e kaka nyaka uherru ngʼato gi ngʼato.\nMano ema biro miyo ji duto ngʼeyo ni un jopuonjrena adier, ka uheroru ngʼato gi ngʼato.”\nSimon Petro nopenje niya, “Ruoth, idhi kanye?” Yesu nodwoke niya, “Kuma adhiye ok inyal luwae sani, to ibiro luwa kuno bangʼe.”\nPetro nopenje niya, “Ruoth, angʼo momiyo ok anyal luwi sani? Aikora chiwo ngimana nikech in.”\nEka Yesu nodwoke niya, “Bende inyalo chiwo ngimani nikech an adier? Anyisi ni kapok thuon gweno okok, wangʼ inikweda nyadidek!\nJohana 1 / Joh 1\nJohana 2 / Joh 2\nJohana 3 / Joh 3\nJohana 4 / Joh 4\nJohana 5 / Joh 5\nJohana 6 / Joh 6\nJohana 7 / Joh 7\nJohana 8 / Joh 8\nJohana 9 / Joh 9\nJohana 10 / Joh 10\nJohana 11 / Joh 11\nJohana 12 / Joh 12\nJohana 13 / Joh 13\nJohana 14 / Joh 14\nJohana 15 / Joh 15\nJohana 16 / Joh 16\nJohana 17 / Joh 17\nJohana 18 / Joh 18\nJohana 19 / Joh 19\nJohana 20 / Joh 20\nJohana 21 / Joh 21


‘Luw Ondamo mag Kristo Machiegni’ | Puonjruok mar Ohinga mar Jarito\nOhinga mar Jarito—Gocho mar Puonjruok | April 2021\nSOM E Abua Acholi Afrikaans Aja Akha Albanian Altai Alur Amharic Amis Angolan Sign Language Arabic Armenian Armenian (Ma Imbo) Assamese Aukan Aymara Azerbaijani Baoule Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivian Bulgarian Cakchiquel Cambodian Catalan Cebuano Changana (Mozambique) Chavacano Chichewa Chiga Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Croatian Cuban Sign Language Czech Damara Dangme Danish Dhok mar Ranyis ma Nicaraguan Dhok mar Ranyisi ma (Chinese) Dhok mar Ranyisi ma Australian Dhok mar Ranyisi ma Brazilian Dhok mar Ranyisi ma Chilean Dhok mar Ranyisi ma Colombian Dhok mar Ranyisi ma Croatian Dhok mar Ranyisi ma Ecuadorian Dhok mar Ranyisi ma Faransa Dhok mar Ranyisi ma Filipino Dhok mar Ranyisi ma Finnish Dhok mar Ranyisi ma Greek Dhok mar Ranyisi ma Guatemalan Dhok mar Ranyisi ma Honduras Dhok mar Ranyisi ma Indonesian Dhok mar Ranyisi ma Ingresa Dhok mar Ranyisi ma Italian Dhok mar Ranyisi ma Jerman Dhok mar Ranyisi ma Korean Dhok mar Ranyisi ma Malawi Dhok mar Ranyisi ma Mexican Dhok mar Ranyisi ma Panamanian Dhok mar Ranyisi ma Peruvian Dhok mar Ranyisi ma Polish Dhok mar Ranyisi ma Romanian Dhok mar Ranyisi ma Russian Dhok mar Ranyisi ma Spanish Dhok mar Ranyisi ma Swedish Dhok mar Ranyisi ma Taiwanese Dhok mar Ranyisi ma Venezuelan Dhok mar Ranyisi ma Zimbabwe Dhok mar ranyisi ma Amerka Dhok mar ranyisi ma Argentinian Dholuo Digor Douala Drehu Dutch Edo Efik Esan Estonian Ewe Fante Faransa Faroese Fijian Finnish Fon Ga Garifuna Georgian German Gitonga Gokana Greek Greenlandik Guadeloupean Creole Guarani Guianese Creole Gujarati Gun Haitian Creole Hausa Havu Hebrew Herero Hiligaynon Hindi Hiri Motu Hmong (White) Hungarian Hunsrik Iban Ibanag Ibanda Icelandic Idoma Igbo Igede Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Khana Kikamba Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisonge Kisungu Kituba Kongo Konkani (Roman) Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Lahu Laotian Lari Latvian Lendu Lenje Lingala Lithuanian Lolo Lomwe Low German Luganda Lukhonzo Lunda Macedonia Macua Madagascar Sign Language Makhuwa-Meetto Makhuwa-Shirima Malagasy Malay Malayalam Mam Mambwe-Lungu Manyawa Mapundugun Marathi Marshallese Mashi Mauritian Creole Maya Mazatec (Huautla) Mbunda Min Nan (Taiwan) Mingrelian Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Niuean Norwegian Nsenga Nsenga (Mozambique) Nyaneka Nyungwe Nzema Okpe Oromo Ossetian Otetela Palauan Pangasinan Papiamento (Curacao) Phimbi Pidgin (West Africa) Polish Ponapean Portuguese Portuguese (Portugal) Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Rarontongan Romanian Romany (Macedonia) Romany (Macedonia) Cyrillic Romany (Romania) Romany (Serbia) Romany (Southern Greece) Ronga Runyankore Russian Rutoro Salvadoran Sign Language Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Sign Language Slovenian Solomon Islands Pidgin Songomeno Spanish Sranantongo Sunda Swahili Swati Swedish Tagalog Tahitian Tajiki Talian Tamil Tandroy Tankarana Tarascan Tatar Telugu Tetun Dili Tewe Thai Tigrinya Tiv Tlapanec Tojalabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yapese Yoruba Zambian Sign Language Zande Zapotec (Isthmus) Zulu\nSULA MAR PUONJRUOK 14\n‘Luw Ondamo mag Kristo Machiegni’\n“Kristo ne osand nikech un, koweyonu ranyisi maber mondo uluw ondamo mage machiegni.”—1 PET. 2:21.\nWER 13 Kristo En Ranyisi Marwa\nGIMA SULANI WUOYE *\nYesu noweyonwa ondamo mage mondo waluwgi machiegni (Ne paragraf mar 1-2)\n1-2. Ang’o momiyo en gima nyalore luwo ondamo mag Yesu? Chiw ane ranyisi.\nTEM ane paro ka un e grup moro ka uwuotho e thim malich motimo kuoyo kendo udhi kama ok ung’eyo, to un gi ng’ama tayou ma uluwo bang’e sama uwuotho. Kata obedo ni samoro ng’at ma tayouno nyalo lalnu, ok uluor nikech pod unyalo luwo ondamo mage muchop kuma udhiye.\n2 E yo ma chalo kamano, wadak e piny marach minyalo pim gi wuotho e thim malich. Gima ber en ni Jehova osemiyowa ng’ama nyalo tayowa maber, ma en Wuode Yesu Kristo ma wanyalo luwo ondamo mage machiegni. (1 Pet. 2:21) Buk moro ma nono weche motigo e Muma wacho ni Petro nopimo Yesu gi ng’at ma tayo joma dhi kamoro. Mana kaka ng’atno nyalo telo kowuotho to oweyo ondamo mag tiendene chien, kamano bende e kaka Yesu oseweyonwa ondamo mage ma wanyalo luwo. We wanon ane penjo moko motudore gi luwo ondamo mag Yesu. Penjogo gin: Luwo ondamo mag Yesu tiende en ang’o? Ang’o momiyo onego waluw ondamo mag Yesu? To wanyalo luwogi nade?\nLUWO ONDAMO MAG YESU TIENDE EN ANG’O?\n3. Luwo ondamo mag ng’ato tiende en ang’o?\n3 Luwo ondamo mag ng’ato tiende en ang’o? E Muma, weche kaka “wuotho” kod “tielo” itiyogo kinyiso kit ngima ma ng’ato odakie. (Cha. 6:9; Nge. 4:26) Ngima ma ng’ato odakie inyalo pim gi ondamo ma ogoyo to oweyo alama mag tiendene chien. Omiyo, luwo ondamo mag ng’ato en luwo ranyisi mare kod ngima modakie.\n4. Luwo ondamo mag Yesu tiende en ang’o?\n4 Luwo ondamo mag Yesu tiende en ang’o? Kokete e yo mayot, tiende en luwo ranyisi mare. E ndiko ma tayo sulani, Petro nowuoyo e wi ranyisi ma Yesu noketonwa e yo ma nonanogo e bwo sand, kata kamano, nitie gik mang’eny ma wanyalo puonjore kuom Yesu. (1 Pet. 2:18-25) Kiwacho awacha adier, e ngima Yesu duto, gik ma nowacho kod gik ma notimo ketonwa ranyisi maber monego waluw.\n5. Ere kaka dhano morem nyalo luwo ondamo makare mag Yesu? Ler ane.\n5 Be en gima nyalore mondo dhano morem kaka wan waluw ranyisi mar Yesu? Ee, nyalore. Par ni Petro jiwowa ni ‘waluw ondamo mag Yesu machiegni,’ to ok ni waluw ondamo mage e yo makare chuth. Ka waluwo ondamo mag Yesu machiegni kendo timo duto ma wanyalo kaka dhano morem, to mano biro nyiso ni waluwo weche ma Johana nowacho niya: ‘Dhi nyime wuotho mana kaka Yesu nowuotho.’—1 Joh. 2:6.\nANG’O MOMIYO ONEGO WALUW ONDAMO MAG YESU?\n6-7. Ang’o momiyo wanyalo wacho ni luwo ondamo mag Yesu miyo wasudo machiegni gi Jehova?\n6 Luwo ondamo mag Yesu miyo wasudo machiegni gi Jehova. Ang’o momiyo wanyalo wacho kamano? Mokwongo, Yesu ketonwa ranyisi maber nikech nodak e yo ma moro Nyasaye. (Joh. 8:29) Omiyo, wan be ka waluwo ondamo mag Yesu, wabiro moro Jehova. Wan gadier ni Wuonwa ma ni e polo oikore sudo machiegni gi joma timo matek mondo obed osiepene.—Jak. 4:8.\n7 Mar ariyo, Yesu noluwo ranyisi mar Wuon-gi e yo makare chuth. Mano e momiyo Yesu ne nyalo wacho ni: “Ng’at ma osenena, oseneno Wuoro bende.” (Joh. 14:9) Yesu nokecho jadhoho moro, dhako moro ma nosetuore kuom higni mang’eny, kod joma wedegi notho. (Mar. 1:40, 41; 5:25-34; Joh. 11:33-35) Sama waluwo kido mabeyo mag Yesu kod yo ma notimonego ji gik moko, waluwo ranyisi mar Jehova bende. To kaka wamedo luwo ranyisi mar Jehova, e kaka wamedo sudo machiegni kode.\n8. Ler ane gimomiyo wanyalo wacho ni luwo ondamo mag Yesu biro konyowa “loyo” pinyni.\n8 Luwo ondamo mag Yesu konyowa mondo kik piny marachni galwa. E otieno mogik kae to Yesu tho, nowacho niya: “Aseloyo piny.” (Joh. 16:33) Wechegego nyiso ni ne ok oyie mondo paro, gombo, kaachiel kod timbe mag ji ma nodak e pinyni ochoche. Yesu ne ok oyie mondo ngima mar pinyni omone keto pache kuom gima duong’ ma nokele e piny ka, ma en miyo nying Jehova duong’. To nade wan? Nitie gik mathoth e pinyni ma nyalo galowa. Kata kamano, ka waketo pachwa kuom timo dwach Jehova mana kaka Yesu notimo, wan bende wabiro “loyo” piny.—1 Joh. 5:5.\n9. Ang’o ma nyaka watim mondo wadhi nyime wuotho e yor ngima ma nyaka chieng’?\n9 Luwo ondamo mag Yesu biro miyo wayud ngima mochwere. Ka ne rawera moro openjo Yesu gima onego otim mondo oyud ngima mochwere, Yesu nodwoke kama: ‘Bi ibed jalupna.’ (Mat. 19:16-21) Nowacho ne Jo-Yahudi moko ma ne ok oyie ni en e Kristo niya: ‘Rombena luwa. Amiyogi ngima ma nyaka chieng’.’ (Joh. 10:24-29) Bende, nonyiso Nikodemo ma ne en achiel kuom Jo-Sanhedrin kendo ma ne mor gi puonjge niya: ‘Ng’at ma nyiso yie kuoma nobed gi ngima ma nyaka chieng’.’ (Joh. 3:16) Wanyiso ni wayie kuom Yesu ka waluwo gik ma nopuonjo kendo timo gik ma notimo. Ka watimo kamano, wabiro dhi nyime wuotho e yor ngima ma nyaka chieng’.—Mat. 7:14.\nERE KAKA WANYALO LUWO ONDAMO MAG YESU MACHIEGNI?\n10. Ng’eyo Yesu e yo maber oriwo timo ang’o? (Johana 17:3)\n10 Ka pok wachako luwo ondamo mag Yesu machiegni, nyaka wang’eye. (Som Johana 17:3.) Ng’eyo Yesu ok en gima watimo dichiel. Nyaka wadhi nyime puonjore kuome mondo wang’eye maber, tiende ni, wang’e kite, pache, kaachiel kod puonjge. Kata bed ni wasewuotho e adiera kuom higni adi, nyaka wadhi nyime ng’eyo Jehova kod Yesu Wuode e yo maber.\n11. Buge ang’wen mag Injili oting’o weche mage?\n11 Jehova noyie mondo ondik buge ang’wen mag Injili ma wuoyo e wi Wuode Yesu Kristo mondo okonywa ng’eyo Wuodeno maber. Buge mag Injiligo wuoyo e wi ngima mar Yesu kod tije mar lendo. Gikonyowa ng’eyo gik ma Yesu nowacho, gik ma notimo, kod kaka nowinjo e wi weche mopogore opogore. Buge ang’wen-go konyowa mondo ‘wapar ahinya’ kuom ranyisi mar Yesu. (Hib. 12:3) Wanyalo wacho ni giting’o ondamo ma ne Yesu oweyonwa chien. Kuom mano, ka wanono buge ang’wen mag Injiligo, wabiro medo ng’eyo Yesu e yo maber, to mano biro konyowa luwo ondamo mage machiegni.\n12. En ang’o monego watim mondo wayud ber sama wasomo buge mag Injili?\n12 Mondo buge ang’wen-go okonywa maber, ok onego wasomgi asoma kae to wawe gi kanyo. Onego wakaw thuolo mar nono wechego malong’o kendo wapar matut kuomgi. (Pim gi Joshua 1:8, weche moler piny.) We wanon ane yore moko ariyo ma nyalo konyowa paro matut kuom buge ang’wen mag Injiligo kendo tiyo gi puonj mwayudo.\n13. En ang’o minyalo timo mondo weche misomo e buge mag Injili ochalni ka gima gitimore gie sechego?\n13 Mokwongo, ket weche misomo e buge mag Injiligo ochal ka gima gitimore gie sechego. Tem ane goyo picha e pachi mondo ine ane ni to gin ang’o ma ne timore, koko mage ma ne ni kanyo, kendo tem ane winjo e chunyi kaka ng’at miwuoyo kuome nyalo bedo ni nowinjo. Mondo okonyi timo mano, inyalo timo nonro kitiyo gi buge ma riwruok mar oganda Jehova osemiyowa. Non weche molworo ndikono. Many weche ma nyalo konyi ng’eyo joma iwuoyo kuomgi kod alwora miwuoyoe. Pim wach miwuoyoeno gi kaka Injili machielo okete. Seche moko ng’ama nondiko bug Injili moro nyalo bedo ni nondiko wach moro maduong’, ma ng’at ma nondiko Injili machielo ne ok ondiko.\n14-15. Ere kaka wanyalo tiyo gi puonj ma wayudo e buge mag Injili e ngimawa?\n14 Mar ariyo, ti gi weche mipuonjori e buge mag Injili. (Joh. 13:17) Bang’ nono weche mipuonjorigo e yo matut, penjri kama: ‘Be nitie puonj moro ma ayudo e weche ma asomogi ma anyalo tiyogo e ngimana? Ere kaka anyalo tiyo gi wechegi e konyo ng’at machielo?’ Tem ane paro ng’at ming’eyo minyalo wachone weche misepuonjorigo, kae to e sa mowinjore, itim kamano e yo mang’won kendo kitiyo gi rieko.\n15 We wane ane ranyisi moro ma wanyalo tiyoe gi yore ariyogi. Wabiro nono ranyisi moro mar chi liel modhier ma ne Yesu oneno ka luto pesa ma mingli ariyo e sanduk mar keno sama ne en e hekalu.\nCHI LIEL MODHIER\n16. Ler ane weche miwuoyoe e Mariko 12:41.\n16 Ket weche misomogo ochal ka gima gitimore gie sechego. (Som Mariko 12:41.) Tem ane paro gik ma timore. En Nisan 11, higa 33 kendo odong’ mana ndalo ma nok ma ok rom juma achiel to Yesu tho. Odiechieng’no, Yesu osebedo ka tiyo gi thuolone mang’eny kopuonjo e hekalu. Kendo jotend din osebedo ka kwede. Motelo ne mano, moko kuomgi nosepenje kuma nogoloe teko ma notimogo gik moko. To moko kuomgi be osebedo ka teme gi penjo mang’eny. (Mar. 11:27-33; 12:13-34) Yesu koro dhi kama chielo e Hekalu kanyo. Nenore ni odhi e Laru mar Mon kama onyalo nenogo sanduge mag keno ma ni e kor ot. Obet piny kendo ochako ng’iyo kaka ji luto chiwo maggi e sandugego. Oneno kaka jomwandu luto pesa ma mingli mang’eny e i sandugego. En kama chiegni kodgi ma samoro onyalo winjo kaka pes ma jogo luto e sanduk lwar ni chingli-chingli.\n17. Ang’o ma chi liel modhier miwuoyoe e Mariko 12:42 notimo?\n17 Som Mariko 12:42. Bang’e matin, Yesu neno dhako moro. Dhakono en “chi liel moro modhier.” (Luka 21:2) Ngima oridore ne dhakono ahinya, kendo nenore ni kata yudo gik mochuno e ngima ok yotne. To e ma pod odhi e achiel kuom sanduge mag keno, kendo oluto pesa ma mingli ariyo ma samoro ng’ato ok nyal kata mana winjo ywakgi sama gilwar e sandugego. Yesu to ong’eyo ni oluto pesa ma mingli ariyo miluongo ni lepton, ma gin e pesa ma ne nigi nengo ma piny ahinya e kindego. Pesago ok rom kata ng’iewo oyundi achiel, ma en winyo ma nengone tinie mogik ma ng’ato nyalo ng’iewo mondo ocham.\n18. Ka luwore gi Mariko 12:43, 44, en ang’o ma Yesu nowacho e wi chiwo ma ne chi liel moro modhier ogolo?\n18 Som Mariko 12:43, 44. Yesu mor ahinya gi chi lielno. Omiyo, oluongo jolupne kae to osiemonegi dhakono kowacho kama: “Chi liel modhierni oseluto moloyo jogi duto.” Kae to oleronegi kama: “Giduto [ahinya-ahinya jomwandu] giluto koa kuom gigegi momedore, to en, kata obedo ni odhier, oseluto duto ma dokonyrego e ngimane.” E odiechieng’ ma chi lielno noluto pesa duto ma ne en-go, nonyiso ni ne en gi geno ni Jehova ne dhi rite.—Zab. 26:3.\nPwo jomamoko ma timo duto ma ginyalo mondo giti ne Jehova mana kaka Yesu notimo (Ne paragraf mar 19-20) *\n19. En puonj mane maduong’ ma wayudo kuom weche ma Yesu nowacho e wi chi liel modhier?\n19 Ti gi weche mipuonjori. Penjri kama: ‘Gin puonj mage ma anyalo yudo e wi weche ma Yesu nowacho kuom chi liel modhierno?’ Par ane e wi chi liel modhierno. Onge kiawa ni samoro nogombo ni omi Jehova chiwo momedore. Kata kamano, notimo ma nonyalo; nomiyo Jehova chiwo maberie mogik. Kendo Yesu nong’eyo ni chiwoneno nomoro Wuon-gi ma ni e polo. Ma e puonj maduong’ mwayudo: Jehova mor ka wamiye chiwo maberie moloyo, tiende ni, chiwo ma wagolo gi chunywa duto. (Mat. 22:37; Kol. 3:23) Jehova mor ka watimo duto ma wanyalo! Wanyalo tiyo gi puonjno sama watiyo gi tekowa kod thuolowa mondo wati ne Jehova, kuom ranyisi dhi e tij lendo kod chiwo paro e chokruoge.\n20. Ere kaka inyalo tiyo gi puonj mwayudo e ranyisi mar chi liel modhier? Chiw ane ranyisi.\n20 Ere kaka wanyalo tiyo gi puonj ma wayudo e wi chi liel ma ne Yesu owuoyoe? Par ane ng’at ma ing’eyo ma inyalo jiwo gi wechegi mondo ikonye neno ni kata kinda matin motimo moro Jehova. Kuom ranyisi, be ing’eyo nyaminwa moro ma sani oti ma chunye chandore kendo neno ni en ng’ama nono kendo ma ngimane kod tekone ok nyal miyo oti tij lendo kaka notimoga chon? Koso dibed ni ing’eyo owadwa moro ma tuo oketo piny kendo ma chunye onyosore nikech ok onyal dhi e chokruoge duto e Od Romo? Kony joma kamago kuom wachonegi weche ma nyalo gerogi. (Efe. 4:29) Nyisgi puonj mabeyo miseyudo e wi chi liel modhier. Weche miwacho nyalo jiwogi kendo miyo gibed gadier ni Jehova mor sama watimo duto ma wanyalo. (Nge. 15:23; 1 The. 5:11) Kipwoyo jomamoko sama gitimo duto ma ginyalo mondo giti ne Jehova—kata obedo ni en gima tin maromo nade—iluwo ondamo mag Yesu machiegni.\n21. Ing’ado mar timo ang’o?\n21 Wamor gadier ni buge mag Injili nigi weche mathoth e wi ngima Yesu ma konyowa luwo ranyisi mare kod ondamo mage! Donge e puonjruok mari kata e Lamo mar Joot unyalo nono weche miwuoyoe e buge mag Injili? Par ni mondo weche misomogo okonyi moloyo, dwarore ni iketgi mondo gibed ka gima gitimore gie sechego kendo item tiyo gi puonj miyudo. Mopogore gi luwo ranyisi mar Yesu e gik ma notimo, dwarore bende ni waluw ranyisine e gik ma nowacho. E sula ma luwo, wabiro nono gik mwanyalo puonjore kuom weche mogik ogik ma Yesu nowacho ka pok notho.\nGin ang’o ma wanyalo timo mondo wayud puonj mabeyo sama wasomo buge mag Injili?\nWER 15 Pakuru Wuod Jehova Makayo!\n^ par. 5 Nikech wan Jokristo madier, onego ‘waluw ondamo mag Kristo machiegni.’ Gin “ondamo” mage ma Yesu noweyonwa monego waluw? Sulani biro dwoko penjono. Wabiro nono bende gimomiyo onego waluw ondamo mag Yesu machiegni, kod kaka wanyalo timo kamano.\n^ par. 60 WECHE MA LERO PICHNI: Nyaminwa moro paro matut weche ma Yesu nowacho e wi chi liel modhier, kae to bang’ mano opwoyo nyaminwa moro ma hike ng’eny kuom tiyo ne Jehova gi chunye duto.\nOr ne ng'ato Or ne ng'ato ‘Luw Ondamo mag Kristo Machiegni’\nw21 April ite 2-7\nGin Ang’o ma Wanyalo Puonjore Kuom Weche Mogik Ogik ma Yesu Nowacho?\nDhi Nyime Goyo Erokamano ne Misango mar Rawar\nBed Gadier ni Jehova Oheri!\nSIGAND NGIMA “Tinde Ahero Tij Lendo!”\nPenjo Moa Kuom Josombwa\nText Yore mag golo buge mag digital OHINGA MAR JARITO—GOCHO MAR PUONJRUOK April 2021\nOr ne ng'ato Or ne ng'ato OHINGA MAR JARITO—GOCHO MAR PUONJRUOK April 2021\nOHINGA MAR JARITO—GOCHO MAR PUONJRUOK April 2021


1Jo 3 | `KMO | STEP | Na hecha. God rii nona siiken rukusii tarek, rii eena nona riiti yikapwa habato. Haba tawak, no eechaba tawa. Boyewak diita nosap ma ye noti inyakan hikikasakech? Ye Kraist riiti nobon saka hikirek, eena noti nobon hikikasakech.\nAPA NO GOD RIITI YIKAPWA TAWA\n1 Na hecha. God rii nona siiken rukusii tarek, rii eena nona riiti yikapwa habato. Haba tawak, no eechaba tawa. Boyewak diita nosap ma ye noti inyakan hikikasakech? Ye Kraist riiti nobon saka hikirek, eena noti nobon hikikasakech. 2 Nawi, apa no God riiti yikapwa tawa. Diita boboy koma kenyek tawa apa no hekasakech. Wowak, no hikitu Kraist riita yanak, riita tawaga, nota eechaba takiita. Riita tawey, nota riina he siitiichikiita. 3 Eyey ma ye riina kwou tawey, ye mayama otii yeetiito. Riita otii yeetii tawaga, no eechaba otii yeetii takiita.\n4 Eyey ma ye kapasek tawa boboy otii tawey, ri kapasek boboy diitta: riiti lon wosowoyer. Lon nasowoye tawa boboy sii eeta kapasekeka otii tawa boboy. 5 Kwo hikitu Kraist rii kapasek boboyen bachi poyeken yar. Kapasekeka tawa boboy, kapasek otii tawa boboy riitaka takasakech. 6 Ma por rii riiti woka tawey, rii kapasek tawa nobon rii ikasakech. Kata ma rii kapasek nobon ichawey, rii riina hekasakech, hikikasakech.\n7 Nareboy, opoche ma ye kwona kapasek nobo sabwi batanakech. Ma rii kepi boboy otii tawey, rii eeta yo kepin otii tawa ma. Kraist riita yo kepin otii tawa ma tawaga, diita ma ye eechaba tawa. 8 Ma por rii kapasek tawa nobok ichawey, rii eeta Gaba riiti. Gaba rii bakabaka nedii na apa kapasek boboyen eena otii tar. Boyewak God riiti Yikapwa rii yar? Gaba riiti yon higa eejipak eena yar. 9 Ma riin God riita yimowurek, kapasekeka tawa nobon rii saka ichawak. Boyewak? God riiti tawak tawa boboy kata ma riitaka tawa. God riita riina yimowurek, kiki siirek eena kapasekeka tawa boboy rii saka otii tawak. 10 Kata ma rii yo kepin otiinan siiney, ma rii riiti yaka kumwoy rukusiinan siiney, rii God riitikasakech. Diita boboy God riiti yikapwaga hechawa Gaba riiti yikapwaga hecho.\nYAKA KUMWOYEN INYAKA WOPU KEPI HIKITAWA MAJI MU\n11 Diita maji kwo mashi na apa meejir: awasen awasen na rukusii ta. 12 Ken rii otii tarega, kwo opoche eechaba otii tanakech. Rii Gaba riiti yikapwa tarek, rii riiti kumwoyen sowakwor. Boyewak riiriiti kumwoy sowakwor? Ken riita otii tar boboy kapasek sii tarek, riiti kumwoy otii tar boboy eeta kepi sii tar eena rii sowakwor.\n13 Yaka kumwoy, nosap ma ye kwona yuya tawey, ii opoche harapa hikitanakech. 14 Nota yaka kumwoy yenya rukusii tawey, no hikitu ha tawa eem no heechi eechaba eechaba tak tawa eemek no eeka sowa. Ma rukusiinan siiney, rii keena hato. 15 Ma por rii riiti yaka kumwoy yuya taney, rii kapo riin sowakwokiita. Kwo hkitu eechaba eechaba tak tawa boboyen sowakwo tawa ma riiti wok takasakech. 16 Kraist riita nona hachir. Hachirek, no hechi rukusii tawa boboyen eena no hikitu. Worek, notana eechaba otii yaka kumwoy yenya hachi. 17 Ma por rii diita nosap boboyen riitaka tawey, riiti yaka kumwoy boboy biish taney, rii hechi rii kayan meyiney, sugu wopu kayan meejiney, no eecha hikitu God riiti rukusii tawa boboy riitaka takasakech. Yaho. 18 Nareboy na meeji, nota kujabak rukusii takasakech. Yaho. Omutiik tawa nobo siikenen na rukusii ta.\nINYAKA WOPU HIKISIITIICHICHAWA MA RII GOD RIINA AKIITO\n19 Rukusii taney, no hikitu no eeta God riiti omutiik tawa yikapwa. Rukusii taney, kapasek boboy eeta noti sugu wopu dagiir poy heechiney, God riita nona henyak, no mayama wochanak, wonyak no anabeyikiita. God riita harapa, noti mesiik karakada. Eyey boboyen rii hecho. 21 Nawi, noti mesiik nona dagiir poyenen siiney, God riiti misoman no anabeyitu. 22 Anabeyi tawak, no riina wohechanak, rii ha takiita. Boyewak no riiti majin mayishichu. Mayishichiniga no yo otii tawa, rii kwoya hikitu. 23 Dii riiti lo: Jisas Kraist, God riiti Yikapwa riiti hin na hiki siitiichi awasen awasen na rukusii ta. Rii eecha wor na otii ta. 24 Eyey ma ye riiti lon mayishichaney, ye riiti wok tawa. Rii yechi wok tawa. Eeta Spiriten rii nona har. Harek, no eena hikitu rii noti wok tawa.


Timo kaka Jehova Dwaro Osekelona Gweth Mang’eny | Puonjruok\nSOM E Afrikaans Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Bicol Bislama Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Croatian Czech Danish Dholuo Dutch Efik Estonian Ewe Faransa Finnish Ga Georgian German Greek Greenlandik Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Kisungu Korean Kwangali Kwanyama Latvian Lingala Lithuanian Malagasy Malay Maltese Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Punjabi Quechua (Ayacucho) Quechua (Bolivia) Rarontongan Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tatar Thai Tigrinya Tsonga Turkish Twi Ukrainian Umbundu Uzbek Venda Vietnamese Waray-Waray Wolaita Xhosa Yoruba Zulu\nKaka iwachonwa gi Elisa Piccioli\nChieng’ moro wuonwa nowachonwa kama kane pod watindo: “Mano doko puonj maber ma wayudo kuom Noa! Noa notimo kaka Jehova nochike kendo nohero joode ahinya, omiyo giduto ne gikwo e Ataro nikech giduto ne gidonjo ei yie.”\nMANO en achiel kuom gik manyalo parogo wuonwa, jal ma ne obolore kendo matiyo matek. Nohero ahinya mondo gik moko otimre e yo makare, omiyo norwako ote mar Muma mapiyo bang’ kane oselendne e higa mar 1953. Chakre kanyo, notimo duto monyalo mondo opuonjwa wan bende gigo ma nopuonjore. Mokwongo minwa ne chunye tek tek kuom weyo puonj mag Katholik. Kata kamano, bang’ kinde en bende nochako hero puonj mag Muma.\nNe ok en gima yot kuom jonyuolwa mondo gipuonjre kodwa nikech minwa ne ok ong’eyo somo e yo maber, to wuonwa ne tiyo matek e puodho kuom seche mathoth. Nikech tich matek ma ne otimono, ne ojabedo mool ma seche moko nindo tere ka wapuonjore. Kata kamano, kinda ma ne gitimo nobedo gi nyak. Nikech ne an nyathi makayo, ne chuna ni mondo apuonj nyaminwa gi owetena mamoko ariyo weche Nyasaye. Kinde duto ne wahero wuoyo e wi kaka Noa nohero joode kendo kaka noluwo gima Nyasaye dwaro mondo otim. Nahero ahinya sigand Mumano! Bang’ ndalo matin, waduto ne wachako dhi e chokruoge ma ne itimo e Od Romo man Roseto degli Abruzzi, ma en taon manie dho nam miluongo ni Adriatic e piny Italy.\nE higa mar 1955 kane an jahigni 11, an kaachiel gi minwa ne waidho gode ka wadhi e chokruokwa mokwongo mar distrikt e dala mar Rumi. Chakre kindeno, chokruoge madongo kaka mago osebedo gima duong’ ahinya e ngimana kaka Jakristo.\nNe obatisa higa mar 1956, kendo mapiyo bang’ mano nachako tij painia. Kane an jahigni 17 nabedo painia makende e taon miluongo ni Latina, mayudore yo milambo mar Rumi ma en kilomita 300 kiwuok dalawa. Ne en taon ma ne pok olendie, omiyo ji ne ok dew ahinya ka gineno jowetegi ka puonjore Muma. Kuom mano ne yot mondo ji okaw buge mawuoyo e wi Muma ma an kaachiel gi painia wadwa ne wamiyogi. Kata obedo ni ne amor kane an kuno, ne awinjo kagombo dala nikech ne pod atin. Kata kamano, nadwaro ni mondo atim mana kaka Jehova nochika.\nOdiechieng’ ma ne watimoe arus\nBang’e nomiya migawo mar konyo iko chokruok moriwo pinje ma wiye ne wacho ni “Wach Maber Mochwere” ma ne otim 1963 e dala mar Milan. E kinde chokruogno, an gi Paolo Piccioli ma en rawera mane wuok Florence kaachiel gi jomamoko ne wachiwore konyo e migepe mopogore opogore. Odiechieng’ mar ariyo Paolo Piccioli nogolo twak mong’ith e wi kaka joma pok odonjo e kend nyalo timo mathoth e tij Jehova. Nawacho e chunya kama, ‘Owadwani nyaka bed ni ok bi kendo ngang’.’ Kata kamano, ne wachako tudore kode kokalo kuom barua to bang’e ne wafwenyo ni gik mwahero kata ma wagombo chalre. Kuom ranyisi, gik ma ne wachano timo e tij Jehova, hera ma ne waherogo Jehova, kendo gombo motegno mar luwo kaka ne ochikowa, ne chalre. Ne wakendore gi Paolo e higa mar 1965.\nKAKA NE WAWUOYO GI JOTEND DIN\nNe alendo ka an painia mapile e taon mar Florence kuom higni apar. Namor neno dongruok madhi nyime e kanyakla mang’eny to moloyo neno kaka rowere ne timo dongruok. An gi Paolo ne wamor goyo kodgi mbaka mag Muma kinde duto kaachiel gi timo gik ma kelonwa mor. Paolo to nohero ahinya goyo kodgi opich tielo. Kata obedo ni nahero mondo abed gi Paolo kinde duto, nang’eyo ni rowere kaachiel gi jomamoko ei kanyakla ne dwarore oyud jip koa kuome.\nKa aparo kaka ne wan-gi jopuonjre mang’eny mag Muma, to ajawinjo ka amor. Achiel kuom jopuonjrego en Adriana, ma nolendo ne ji ariyo mawuok e udi ariyo mopogore opogore. Jogo nochano mar romo gi jadolo mondo giwuo e wi puonj moko mag kanisa, kaka puonj mar Didek, koda wach chuny maok tho. Jodolo adek nobiro e romono. Yo ma ne gilerogo puonjgo ne ochochni, kendo jopuonjrewa mag Muma nofwenyo mayot ni puonjgo ok oluwore gi gima Muma wacho. Kaluwore gi weche ma notimore e romono, bang’ kinde, ji 15 mowuok e udi ariyogo nobedo Joneno mag Jehova.\nEn adier ni e ndalowagi, yore mwatiyogo e tij lendo opogore ahinya. Kindego, Paolo ne hinyo romo gi jodolo mondo giwuo e wi puonj mag Muma, kendo nobedo ng’at molony ahinya e leronegi yie marwa. Anyalo paro kinde moro ma ne giromoe e nyim jowinjo maok gin Joneno. E romono, nofwenyore ni kare jadolo nosechano mondo jowinjo moko openj penjo moko mag kwodo wi Paolo. Kata kamano, ok ne otimore kaka ne gichano. Moko kuom jowinjo nopenjo kabe en gima kare mondo kanisa odonj e weche siasa, kaka gisebedo ka gitimo chakre chon. Jodolo ok nong’eyo kaka onego gidwok penjono. Apoya nono taya ne osim, ma ji oke. Bang’ higini moko, ne wafwenyo ni kare jodologo ema nochano mondo ng’ato osim taya ka weche ok odhinegi maber kaka ne gichano.\nWAYUDO MIGEPE MANYIEN\nBang’ tieko higini apar e kend, ne oket Paolo obed jarit alwora. Paolo noyudo tiyo tij andika ma osache ni malo, omiyo ok ne yot ng’ado paro mapiyo. Kata kamano, bang’ keto wachno e lamo, ne wang’ado mar kawo migawo manyienno. Ne wamor ahinya dak gi owete gi nyimine ma ne walimo. Kane chopo seche mag odhiambo, ne wajopuonjore e grup, kae to Paolo konyo nyithi owetego timo tijegi mag skul, to ahinya wuon nokonyogi timo kwano. E wi mano, Paolo bende ne en jasomo maber ma nohero wuoyo gi ji kuom gik mosomo mondo ojiwgi. Wuok tich ne en odiechieng’ marwa mar lendo e taon kama Joneno ne onge mondo wagwel ji obi owinj twak ma ne ibiro golo godhiambo.\nNe wahero timo gik makelonwa mor gi rowere to ahinya wuon Paolo nohero goyo kodgi opich tielo\nBang’ bedo jarit alwora kuom higini ariyo kende, ne ogwelwa mondo wadhi wati e Bethel man Rumi. Paolo ne konyo e migawo mar weche chike, to an ne atiyo e Migawo mar Gasede. Timo lokruokno ok ne yot, kata kamano ne wang’ado mar luwo kaka Jehova chikowa. Ne wamor ahinya neno dongruok e ofiswa kendo neno kaka kwan mar owete ne medore ahinya e piny Italy. E kindego bende, sirkal mar Italy ne opwodho Joneno mag Jehova kaka achiel kuom dinde ma chik oyiene mondo obed e pinyno. Ne wamor ahinya gi migawowa manyien.\nPaolo nohero tijene mag Bethel\nKane higini mag 1980 chakore, Joneno mag Jehova e piny Italy noromo gi chandruok moro kuom wach remo nikech yie ma gin-go kaluwore gi Muma. Kindeno ne pod wan Bethel. Jonyuol moko ma gin Joneno, ne ohangnegi wach ni gin ema gimiyo nyathigi ma nyako otho nikech gitamore ni kik mede remo. Mano ok ne en adier. Ka kuom adier, nyathino ne otho nikech tuwo moro mane osenya ahinya e piny Italy, mayudore e remo. Owete gi nyimine man Bethel nokonyo ahinya okil mane konyo jonyuolgo. Gocho moro makende mar Amkeni! koda trakt, ne ogo mondo okony ji ong’e gima Wach Nyasaye wacho kuom remo kendo ng’eyo gima ne otimore adier. E dwechego, Paolo ne thoro tiyo kuom seche 16 odiechieng’ kodiechieng’. Ne ajatimo duto manyalo mondo ariwe lwedo.\nWAYUDO LOKRUOK MACHIELO E NGIMAWA\nNoyudo wasekendore kuom higini 20, kane wach moro oyudowa apoya. Ne an jahigini 41 to Paolo ne en jahigini 49 kane anyise ni aparo ni an gi ich. Nasomo weche ma Paolo nondiko e buge moro matin kaluwore gi wachno kama: “Lamo: Kapo ni en adier, konywa wamed tiyoni kuom thuolowa duto, kik wadog chien e winjruokwa gi Nyasaye, kendo wabed jonyuol mabeyo kendo maketo ranyisi maber. To moloyo duto, konya mondo ati gi puonj masebedo ka apuonjo ji e ndiri kuom higini 30 mosekalo.” Sani ka anyalo temo paro wachno, anyalo wacho gadier ni Jehova nodwoko lamo mare koda mara.\nNgimawa nolokore ahinya bang’ nyuolo Ilaria. Ka wawacho adier, seche moko ne chunywa ool, mana kaka Ngeche 24:10 wacho niya: “Ka dipo nongn’no oteri chieng’ chandruok, tekoni tin.” Kata kamano, kinde duto ne wasiko wajiwore.\nIlaria sani wacho kaka omor ahinya kuom bedo ni onyuole gi jonyuol ma gin Joneno ma ne tiyone Nyasaye kuom thuologi duto. Owacho ni kinde duto ne ohere kendo ne orite maber. Godiechieng’ ne ajabedo kode. Godhiambo kane Paolo odwogo ot, ne othoro bedo gi tije monego otiek, to ema pod noyudo thuolo mar bedo gi Ilaria, tugo kanyachiel kode kendo konye timo tijene mag skul. Ne ojatimo kamano katabed ni ne chuno ni seche moko ochiew sa aboro kata ochiko mokinyi mondo otiek tijene. Ilaria jawacho niya, “Baba e osiepna maduong’.”\nKata kamano, mondo wakony Ilaria mondo osik e lamo madier, ne nyaka warieye, to seche moko ne watimo kamano ka wachung’ motegno e kwero gimarach. Anyalo paro kinde moro ma ne Ilaria ne tugo gi nyathi wadgi kae to otimo gimoro maok ni kare. Ne walerone kwatiyo gi Muma gimomiyo ok nonego otim kamano. Ne wakonye mondo ogo mos ne osiepneno ka wan kanyo.\nIlaria wacho ni hera ma jonyuolne oherogo tij lendo ema nokonye mondo en bende oher tijno. Nikech sani osekend Ilaria, ong’eyo gimomiyo dwarore owinj dwond Jehova kendo otim kaka Jehova chikowa.\nWINJO JEHOVA KATA MANA E KINDE MAG KUYO\nE higa mar 2008, Paolo nofwenyo ni en gi kansa. Mokwongo ne nenore ka gima Paolo ne dhi chango, kendo mano nojiwa ahinya. Ne watemo ahinya manyo lakteche mabeyo mondo othiedhe. An gi Ilaria ne wakwayo Jehova ahinya e lamo, mondo okonywa wanan kendo wachung’ motegno. Ok ne yotna neno jal ma kinde moko ne ratego, ka dende chako rumo mos mos. Paolo ne otho e higa 2010 kendo mano nomiyo akuyo ahinya. Kata kamano, kane aparo gik moko duto ma ne watimo kanyachiel kuom higini 45 ma ne wabedogo e kend, mano ne hoyo chunya ahinya. Ne watiyo ne Jehova gi chunywa duto, kendo ang’eyo ni wiye ok bi wil gi tijwa. Arito gi siso kindeno ma Paolo nochier mana kaka Yesu nosingo e Johana 5:28, 29.\n“Ei chunya ma iye pod an nyako matincha ma nohero somo sigand Noa. Pod ang’ado mar winjo kendo luwo kaka Jehova chikowa”\nEi chunya ma iye, pod an nyako matincha ma nohero somo sigand Noa. Pod ang’ado mar winjo kendo luwo kaka Jehova chikowa. Asepuonjora ni kata bed ni wakalo e chandruok mane, kata wachiwore e okang’ maromo nade, kata bed ni wanano e bwo chandruok mane, mago duto ok nyal pim gi gweth mogundho ma Nyasaye miyowa. Asepuonjora e ngima ni luwo kaka Jehova chiko, kinde duto kelo gweth.


Tamiya 54168 F104 Rear Sponge Tyres\nThis is the Tamiya F104 Rear Sponge Tires for Tamiya F104 Chassis.\nF104 Rear Sponge Tires (4435F) (2pcs)\nDouble side tape (1pc)\nTamiya 51399 Rubber Front Tyres F104\nTamiya 51399 Rubber Front Tyres F104 FEATURES Slick design Foam inserts INCLUDES Two Rubber Front Tires for the Tamiya F104 Two foam inserts SPECIFICATIONS Outer Diameter: 62.5mm (2.46")...\nTamiya 51400 Rubber Rear Tyres F104\nTamiya 51400 Rubber Rear Tyres F104 FEATURES Slick design Foam inserts INCLUDES Two Rubber Rear Tires for the Tamiya F104 Two foam inserts SPECIFICATIONS Outer Diameter: 64.5mm (2.54")...\nTamiya 53084 Square Spike Rear Off Road Tyres\nTamiya 53084 Square Spike Rear Off Road Tyres FEATURES Rubber construction Square spike tread for good traction INCLUDES Two Rear Tires SPECIFICATIONS Inner Diameter: 2.2" (56mm) Outer...\nTamiya 54167 F104 Front Sponge Tyres\nTamiya 54167 F104 Front Sponge Tyres This is the Tamiya F104 Front Sponge Tires for Tamiya F104 Chassis. Specs Width: 26mm Inner Diameter: 44mm Color: Black Material: Sponge For: Tamiya...


Luka 1 | Bible e Intanet | New World Translation\nInjili mar Luka 1:1-80\nIwuoyo gi Theofilo (1-4)\nGabriel okoro nyuol mar Johana Jabatiso (5-25)\nGabriel okoro nyuol mar Yesu (26-38)\nMaria limo Elizabeth (39-45)\nMaria miyo Jehova duong’ (46-56)\nInyuolo Johana kendo imiye nying (57-66)\nWeche ma Zekaria nokoro (67-80)\n1 Ji mang’eny osetemo chano weche mag adiera ma wan bende wayiego,+ 2 mana kaka ne ochiwnwagi kokalo kuom jo ma nyaka a chakruok noneno wechegi gi wang’gi+ kendo ne gibedo jorit mag wechego.+ 3 An bende nikech asenono gik moko duto nyaka a chakruokgi adimba, aseng’ado mondo andiknigi e yo mochanore maler in Theofilo, jaduong’ moluor moloyo,+ 4 mondo eka ing’e chuth adiera mag gik mosepuonji.+ 5 E kinde Herode*+ ruodh Judea, ne nitie jadolo moro ma nyinge Zekaria moa e kidieny mar Abija.+ Chiege ne iluongo ni Elizabeth moa e dhood Harun. 6 Ji ariyogo ne gin jo makare e nyim Nyasaye, kendo ne giwuotho ma onge ketho kaluwore gi chike duto kod gik ma Jehova* ne dwaro. 7 To ne gionge nyathi nikech Elizabeth ne en migumba kendo giduto koro hikgi noseniang’. 8 Koro e sa ma Zekaria ne tiyo tij dolo e migawo mar kidienyne+ e nyim Nyasaye 9 kaluwore gi tim mar jodolo, sane nochopo mar chiwo ubani,+ mi nodonjo e hekalu mar Jehova.*+ 10 Kendo oganda duto ne lemo oko e sa mar chiwo ubani. 11 Malaika mar Jehova* ne ofwenyorene e dir kendo mar ubani korachwich. 12 To chuny Zekaria nochandore bang’ nene, kendo luoro nomake ahinya. 13 Kata kamano, malaikano nowachone niya: “Kik iluor in Zekaria, nimar Nyasaye osewinjo kwayoni, kendo Elizabeth chiegi biro nyuoloni nyathi ma wuoyi, mi inichake ni Johana.+ 14 Ibiro bedo gi mor maduong’, mi ji mang’eny bende nobed mamor nikech nyuolne+ 15 nimar obiro bedo gi duong’ e wang’ Jehova.*+ To ok obi madho divai ngang’ kata kong’o,+ kendo roho maler biro pong’e kata ka pok onyuole,+ 16 kendo obiro duoko ng’eny nyithind Israel ir Jehova* Nyasachgi.+ 17 Bende, obiro telo e nyim Nyasaye gi chuny kod teko mar Elija+ mondo oduok chuny wuone ir nyithindgi,+ kendo olok jo ma tamore winjo wach mondo giluw rieko mar jo makare, mondo olos jo ma oikore tiyo ne Jehova.”*+ 18 Zekaria nopenjo malaikano kama: “Ere kaka anyalo bedo gadier gi wachni? Nimar aseti kendo chiega koro hike oseniang’.” 19 Malaikano nodwoke niya: “An Gabriel,+ ma jachung’ e nyim Nyasaye,+ kendo oseora ni awuo kodi mondo alandni wach maberni. 20 To ibiro bet momo, kendo ok ibi wuoyo nyaka chop chieng’ ma gigi biro timoree, nikech ne ok iyie kuom wechena ma biro chopo e kinde moseketi.” 21 Gie sechego, ji ne rito Zekaria kendo ne giwuoro kaka nodeko ahinya e hekalu. 22 Sa ma nowuok oko, ne ok onyal wuoyo kodgi, omiyo ne gifwenyo ni oseneno hono moro e hekalu. Notiyo mana gi lwetene e wuoyo kodgi, to nosiko ka en momo. 23 Koro ka ndalo mag tichne e hekalu norumo, nodok dalane. 24 Bang’ odiechienge moko, Elizabeth chiege nomako ich, kendo nosiko kar kende kuom dweche abich kowacho kama: 25 “Mani e kaka Jehova* osetimona e ndalogi. Osepara mondo ogolna wich-kuot e kind ji.”+ 26 Ka ne Elizabeth nigi ich mar dweche auchiel, Nyasaye nooro malaika Gabriel+ nyaka Nazareth man Galili. 27 Noore ir nyako moro ma silili+ ma nosetimo singruok mar kend gi dichwo ma nyinge Josef moa e dhood Daudi, to nying nyakono ne en Maria.+ 28 Ka malaikano nodonjo, nowacho ne nyakono kama: “Misawa, in ng’at moguedhi ahinya, Jehova* ni kodi.” 29 Kata kamano, chunye nochandore ahinya kuom wechenego kendo notemo mondo ong’e tiend mos ma kamano. 30 Omiyo, malaikano nokone niya: “Kik ibed maluor Maria, nimar Nyasaye oseyie kodi. 31 To inimak ich, kendo ninyuol wuoyi,+ mi inimiye nying ni Yesu.+ 32 Jali nobed gi duong’+ kendo enoluonge ni Wuod Ng’at Mamalo+ Chutho, kendo Jehova* Nyasaye biro miye kom-loch mar Daudi wuon mare,+ 33 kendo obiro locho kaka Ruoth e wi od Jakobo nyaka chieng’, kendo Pinyruodhe ok norum.”+ 34 To Maria nopenjo malaikano kama: “Mano biro timore nade to pok ne anindo gi dichwo?”+ 35 Malaikano nodwoke niya: “Roho maler nobi kuomi+ kendo teko mar Ng’at Mamalo Chutho biro umi. Kendo nikech mano, jal mibiro nyuolono noluong ni maler,+ Wuod Nyasaye.+ 36 Elizabeth ma watni, dhako ma ji luongo ni migumba bende osemako ich mar nyathi ma wuoyi kata obedo ni oseti, kendo mani en dweye mar auchiel; 37 nikech weche Nyasaye duto nyaka timre.”+ 38 Eka Maria nowacho niya: “An misumba mar Jehova!* We mondo otimrena kaka isewacho.” Bang’ mano, malaikano nodhi. 39 Omiyo, e ndalogo Maria nowuok modhi mapiyo e piny motimo gode, e dala moro mar Juda 40 kendo nodonjo e od Zekaria mi nomoso Elizabeth. 41 Sa ma Maria mosomo Elizabeth nyathi ma ne nie iye notugo, kendo roho maler nopong’e 42 mi nokok gi dwol maduong’ niya: “In ng’at moguedhi e kind mon, kendo nyathi manie iyi oguedhi! 43 Koro, an to an ng’a momiyo min Ruodha obiro lima? 44 Nimar sa ma ne imosa amosa ni i, nyathi manie iya ne otugo gi mor. 45 En mor bende ne nyakono moseyie nimar weche duto mosewachne koa kuom Jehova* biro chopo.” 46 Eka Maria nowacho kama: “Chunya miyo Jehova* duong’,+ 47 kendo ok anyal weyo bedo gi mor mogundho kuom Nyasaye ma Jawarna+ 48 nimar oseparo misumbane ma nyako ma jachan.+ Kendo chakre sani tienge duto biro kwana kaka ng’at mamor+ 49 nikech Jal ma nigi teko osetimona gik madongo kendo nyinge iluongo ni maler,+ 50 kendo e tienge duto kechne bedo kuom jo ma oluore.+ 51 Osetimo gik madongo gi bade; osekeyo jo ma ng’awore.+ 52 Osegolo jo ma nigi teko a e kombegi mag loch,+ kendo oseting’o malo jo ma ngimagi ni piny;+ 53 oseyieng’o chuth jo ma kech kayo gi gik mabeyo+ kendo oseriembo jo ma ne nigi mwandu mi gia gi lwetgi nono. 54 Osekonyo Israel jatichne kuom paro kechne+ 55 mana kaka nosingo ne kwerewa, ne Ibrahim kod kothe+ nyaka chieng’.” 56 Maria nodak kode kuom dweche adek kama eka nodok korgi. 57 Kinde koro nochopo ma Elizabeth ne onego nyuolie, mi nonyuolo nyathi ma wuoyi. 58 Kendo jo ma nodak machiegni kode kod wedene nowinjo ni Jehova* ne osekecho Elizabeth e yo maduong’, mi ne gimor kode.+ 59 E odiechieng’ mar aboro, ne gibiro mondo giter nyathi matinno nyangu,+ kendo ne gidwaro miye nying mar Zekaria wuon-gi. 60 Eka min-gi nowachonegi niya: “Ooyo! nyinge en Johana.” 61 Mi ne giwachone niya: “Onge watni miluongo gi nyingno.” 62 Eka ne gidhi penjo wuon-gi nying ma nodwaro ni oluongego, to ne gitimo kamano ka gitiyo gi ranyisi mag lwetegi. 63 Omiyo, nokwayo bao moro mi nondikoe niya: “Nyinge en Johana.”+ Mano nomiyo ji duto ohum nono. 64 Gikanyono, dhoge noyawore kendo lewe nogonyore mi nochako wuoyo,+ kopako Nyasaye. 65 Kendo luoro nomako ji duto ma nodak e alworagi, mi wechego nolandore e piny Judea mangima, ma en piny motimo gode. 66 Eka ji duto ma nowinjo noketo wachno e chunygi, kendo ne gipenjore niya: “Nyathino nobed ng’at manade?” Nimar lwet Jehova* ne ni kode adier. 67 Eka roho maler nopong’o Zekaria wuon mare, mi nokoro wach niya: 68 “Opak Jehova,* Nyasach Israel+ nimar oseparo joge, kendo osekelonegi resruok.+ 69 Osechungonwa tung’* mar warruok+ e od Daudi jatichne,+ 70 mana kaka nosewacho gi dho jonabine maler chakre chon,+ 71 ni obiro warowa e lwet wasikwa, kendo e lwet ji duto ma mon kodwa;+ 72 mondo okechwa nikech kwerewa kendo opar singruokne maler,+ 73 ma en kuong’ruok ma notimo ne Ibrahim kwarwa+ 74 mondo omiwa thuolo mar tiyo tij Nyasaye ma onge luoro, ka oseresowa e lwet wasigu, 75 ka wamakore kode kendo ka watimo timbe makare e nyime ndalo duto. 76 To in, nyathi matin, ibiro luongi ni janabi mar Ng’at Mamalo Chutho, nimar ibiro telo ne Jehova* mondo iik yorene,+ 77 mondo ikony joge ng’eyo wach warruok kuom weyonegi richogi,+ 78 nikech Nyasachwa osekechowa. Kokalo kuom kechno, ler mar ru piny biro limowa koa malo 79 mondo ochiw ler ne jo ma obet e mudho kod tipo mar tho,+ kendo mondo ota tiendewa e yo mar kuwe.” 80 Kendo nyathi matinno nodongo mi pache notegno, kendo nosiko e thim nyaka chieng’ ma nonyisore e lela ne Israel.\n^ Kata, “jawar ma ratego.” Som Tiend Weche, “Tung’.”


Kuom adiera Nyasaye e jaresna; anagen kuome kendo ok analuor. Jehova Nyasaye, ma en Jehova Nyasaye owuon, e tekra kendo wenda; kendo osebedo resruokna.” Gi mor malach, ibiro tuomo pi koa e sokni mag resruok.\n2 Korintho 12:10-11\n Mano emomiyo ayie nyawo, ayany, chandruok, sand, midhiero nikech Kristo, nimar ka anyap eka atek. Un ema umiyo atimora kaka ngʼama ofuwo. To joma onego opwoya gin un, nikech kata ka achalo ngʼama ofuwo kamano, to joote mudhialo ni lichgo ok oloya kata matin.\n1 Johana 3:18\nNyithinda mageno, kik wawach mana gi dhowa ni wahero ji, to waher ji gi tim kendo gi adiera.\nTo beduru mamor nikech uriworu kod Kristo e sandne, mondo unudok moil chuth chiengʼ ma duongʼne nofwenyre.\nRapar mar Chik 33:29-30\n Yaye jo-Israel, un joma ogwedhi! En ngʼatno machal kodu, oganda mores gi Jehova Nyasaye? En e okumbani kendo jaresni kendo en e liganglau mar duongʼ. Wasiku nobed gi luoro e nyimu, kendo unumuk kuondegi motegno mag pondo.” Eka Musa ne oidho got Nebo koa e pap mar Moab nyaka ewi Pisga ka ongʼado Jeriko. Kanyo ema Jehova Nyasaye nonyise piny Kanaan duto, chakre Gilead nyaka Dan,\n“En jahawi ngʼat ma Nyasaye kwero, omiyo kik icha kum mar Jehova Nyasaye Maratego.\nNgʼato angʼata mawinjo puonj dhi maber, to ojahawi ngʼatno moketo genone kuom Jehova Nyasaye.\n Bed mamor kuom Jehova Nyasaye eka obiro miyi gik moko duto ma chunyi dwaro. Ket yoreni kuom Jehova Nyasaye; ket genoni kuome eka obiro timo kama: Obiro miyo timni makare rieny ka ler mar okinyi, kendo obiro miyo ratiro mari bed machalo gi wangʼ chiengʼ marieny odiechiengʼ tir. Bed mos e nyim Jehova Nyasaye, kendo rite kihori mos; kik chunyi chandre ka joma moko dhi nyime maber, ka gitimo chenrogi maricho. Ritri kik ibed gi mirima kendo lokri iwe ich wangʼ kik ibed gi ich wangʼ nikech okelo mana rach. Nikech joma richo ibiro ngʼad kargi oko, to joma oketo genogi kuom Jehova Nyasaye piny biro bedo margi. Kinde matin nono to joma timbegi richo ok nobedie; kata obedo ni unumanygi to ok unuyudgi. To joma muol piny biro bedo margi kendo gibiro winjo maber ka gin gi kwe maduongʼ. Joma timbegi richo chano timo marach ni joma kare kendo gimwodo lekegi ka gin gi mirima; to Ruoth Nyasaye nyiero joma timbegi richo, nimar ongʼeyo ni odiechieng-gi biro. Joma timbegi richo wuodho liganglagi kendo gidolo atungegi, mondo gichiel joma odhier gi jochan piny, mondo gineg joma yoregi oriere tir.


1 Jo-Korintho 11 | Muma e Intanet | New World Translation (1984)\n1 Jo-Korintho 11:1-34\n“Beduru joma luwo timna” (1)\nBedo e bwo wich; umo yie wich (2-16)\nParo Chiemo Modhiambo mar Ruodhwa (17-34)\n11 Beduru joma luwo timna mana kaka aluwo tim Kristo. 2 Koro apwoyou nikech upara e gik moko duto kendo umakoru motegno gi wechego mana kaka ne apuonjougi. 3 Kata kamano, daher ni ung’e ni wi dichwo ka dichwo en Kristo; to wi dhako en dichwo; kendo wi Kristo en Nyasaye. 4 Dichwo ka dichwo ma lemo kata ma koro wach ka oumo wiye, okelo ne wiye wich-kuot; 5 to dhako ka dhako ma lemo kata ma koro wach to ok oumo wiye, okelo ne wiye wich-kuot, nimar ochal mana gi dhako moliel yie wiye duto. 6 Nikech ka dhako ok um wiye, onego oliel yie wiye; ka dhako neno wich-kuot ka oliel yie wiye, to onego oum wiye. 7 Nimar dichwo ok onego oum wiye, nikech en kido kod duong’ mar Nyasaye, to dhako en duong’ mar dichwo. 8 Nimar dichwo ne ok owuok kuom dhako, to dhako e ma nowuok kuom dichwo. 9 Kendo e wi mano, ne ok ochue dichwo ne dhako, to ne ochue dhako ne dichwo. 10 Mano e momiyo dhako onego orwak gimoro e wiye ma nyiso ni obolore e bwo dichwo, nikech malaike. 11 E wi mano, kuom joma ni e Ruoth, dhako ok dobetie ka dichwo onge, to dichwo bende ok dobetie ka dhako onge. 12 Nimar mana kaka dhako owuok kuom dichwo, e kaka dichwo bende nobetie kokalo kuom dhako; to gik moko duto oa kuom Nyasaye. 13 Ng’aduru un uwegi: Be en gima owinjore mondo dhako owuo gi Nyasaye e lamo ma ok oumo wiye? 14 Donge kaka ochue dhano puonjou ni ka dichwo nigi yie wich maboyo to mano kelone wich-kuot, 15 to ka dhako nigi yie wich maboyo, mano kelone duong’? Nikech osemiye yie wich kaka gir umo wiye. 16 To ka ng’ato kwedo wachno nikech oyie gi puonj machielo mopogore, waonge gi puonj machielo, mana kaka kanyakla mag Nyasaye bende ongego. 17 Kata kamano, sama achikou gi wechegi, ok apwou, nimar sama uchokoru kanyachiel, mano kelonu rach moloyo, kar kelonu ber. 18 Wach mokwongo en ni, awinjo ni sama uchokoru kanyachiel e kanyakla, nitiere pogruok e kindu; to aparo ni en adier e okang’ moro. 19 Nikech kuom adier kidienje bende biro pogore koa e kindu mondo joma Nyasaye oyiego ong’ere ratiro e kindu. 20 Sama uchokoru kamoro achiel, adiera en ni ok uchokru mondo ucham Chiemo Modhiambo mar Ruodhwa. 21 Nimar, sama uchame, yudoga ka ng’ato ka ng’ato osechamo chiembe modhiambo, omiyo ng’at moro kech kayo to machielo omer. 22 Donge un gi uteu mag chiemo kod metho, koso? Koso uchayo kanyakla mar Nyasaye ka umiyo joma onge gimoro bedo gi wich-kuot? Ang’o ma dawachnu? Be onego apwou? Ok anyal pwoyou kuom wachni. 23 Nimar Ruodhwa nomiya weche ma napuonjou, ni e otieno ma nidhi ndhogee, Ruodhwa Yesu nokawo makate 24 kendo bang’ lamo kogoyo erokamano, nong’ingo mi owacho kama: “Mani ochung’ ne ringra midhi chiw nikech un. Sikuru ka utimo ma mondo uparago.” 25 Notimo kamano bende gi okombe bang’ kane gisechamo chiemo modhiambo, kowacho niya: “Okombeni ochung’ ne singruok manyien kokalo kuom remba. E kinde ka kinde ma umadhe, sikuru ka utimo ma mondo uparago.” 26 Nimar e kinde muchamoe makateni kendo ma umadhoe okombeni, umedo dhi nyime lando tho mar Ruodhwa nyaka chop obi. 27 Kuom mano, ng’ato ang’ata ma chamo makate kata ma madho okombe mar Ruodhwa e yo ma ok owinjore, obiro ketho kuom wach ringre Ruodhwa kod rembe. 28 Ng’ato onego okwong ononre eka one kabe en owuon owinjore, to bang’ mano eka onyalo chamo makateno kendo madho okombeno. 29 Nimar ng’at ma chiemo kendo ma metho ka ok ong’eyo gima ringruogno ochung’ne, otimo kamano kokelogo kum kuome owuon. 30 Mano e momiyo thothu uyomyom kendo utuo, kendo jomoko kuomu nindo e tho.* 31 To ka dine wanyalo ng’eyo kaka wachal wan wawegi, ok nyal ng’adnwa bura. 32 Kata kamano, sama ing’adonwa bura, Jehova e ma rieyowa mondo eka kik bi kumwa kanyachiel gi piny. 33 Kuom mano, owetena, sama uchokoru kanyachiel mondo uchame, rituru joweteu. 34 Ka kech kayo ng’ato, ochiem pacho mondo sama uchokoru kanyachiel, kik utim gima ng’adonu bura. To kuom weche mamoko modong’, abiro rieyogi ka achopo.\n^ Ranyisi mar nindo mitiyogo kae tiende en ni Jo-Korintho ne otho e winjruokgi gi Nyasaye.\n1 Jo-Korintho 11


Yesu Luongo Jopuonjrene Mondo Gibed ‘Jolupo mag Ji’ | Ngima mar Yesu\nJopuonjre Ang’wen Biro Bedo Jolupo Mag Ji\nMATHAYO 4:13-22 MARIKO 1:16-20 LUKA 5:1-11\nYESU LUONGO JOPUONJRENE ANG’WEN MONDO OLUWE KUOM THUOLOGI DUTO\nJOLUPO MAG RECH BEDO JOLUPO MAG JI\nBang’ ka Jo-Nazareth osetemo mondo gineg Yesu, owuok kanyo mondo odhi e taon mar Kapernaum, machiegni gi Nam Galili, ma bende iluongo ni “nam Genesaret.” (Luka 5:1) Mano chopo wach ma ne okor e bug Isaiah ni Jo-Galili modak machiegni gi nam ne dhi neno ler maduong’.—Isaiah 9:1, 2.\nEn adier ni e Galili kae, Yesu dhi nyime lando ne ji ni “Pinyruodh polo osekayo machiegni.” (Mathayo 4:17) Yesu yudo ang’wen kuom jopuonjrene kendo. Ne giwuothoga kode motelo. Kata kamano, kane giwuok gi Yesu Judea, ne gidok e ohandgi mar lupo. (Johana 1:35-42) To sani koro dwarore ni giti gi Yesu kuom thuologi duto mondo giyud tiegruok ma nyalo konyogi chopo tij Nyasaye bang’ ka Yesu osea.\nSama Yesu wuotho e dho nam, oneno Simon Petro, gi Andrea owadgi, kod jolupo wetegi ka gilwoko gognigi. Yesu dhi irgi, oidho yie mar Petro, kae to onyise ni ochwal yie gi ka i nam matin. Bang’ sudo gi ka iye matin, Yesu bet piny kendo ochako puonjo oganda mosechokore e dho nam adiera mag wach Pinyruoth.\nBang’e, Yesu wacho ne Petro niya: “Chwalri gi iye kama tut kendo ubol gogniu mondo umak rech.” Petro dwoke kama: “Japuonj, kuom otieno mangima wasechandore to ok wamako gimoro, kata kamano nikech iwacho, abiro bolo gognigo.”—Luka 5:4, 5.\nGibolo gognigi kendo gimako rech mang’eny ahinya ma miyo gognigo chako mana yiech! Mapiyo, giluongo jowetegi man machiegni mondo obi okonygi. Yiedhigi koro pong’ gi rech mang’eny ma miyo gichako nimo. Sama Petro oneno mano, ogoyo chonge piny e nyim Yesu kendo owachone niya: “Ruoth, a kuoma, nikech an jaricho.” Yesu nyise kama: “Kik iluor. Chakre sani ibiro mako ji ka gingima.”—Luka 5:8, 10.\nYesu luongo Petro gi Andrea kowachonegi niya: “Biuru uluwa, kendo anatimu jolupo mag ji.” (Mathayo 4:19) Oluongo bende jolupo mamoko ariyo, ma gin Jakobo kod Johana, yawuot Zebedi. Gin bende giluwe ma ok odeko. Omiyo, ji ang’wen-go weyo ohandgi mar lupo kendo gibedo jopuonjre Yesu ma luwe kuom thuologi duto.\nYesu luongo joma nade mondo obed jopuonjrene ma luwe kuom thuologi duto, to gin ng’a gini?\nEn hono mane ma miyo Petro luoro?\nJopuonjre ang’wen mag Yesu koro biroga bedo jolupo mag ang’o?\nPetro ne Onyagore gi Luoro kod Kiawa\nBedo gi kiawa nyalo kelonwa hinyruok. Kata kamano, Petro noloyo luoro kod kiawa ma ne en-go e wi luwo Yesu.


Bible in one year - Luo Bible 2015 - January 2\n1. Kane onywol Yesu e dala mar Bethlehem e piny Judea, e ndalo loch ruoth Herode, ajuoke moko moa yo wuok chieng’ nobiro Jerusalem,\n2. mopenjo niya, “Ere jalo monywol mondo obed ruodh jo-Yahudi? Ne waneno suluene kowuok yo wuokchieng’, omiyo wabiro mondo wamiye duong’.”\n3. To kane ruoth Herode owinjo wachno, kibaji nogoye ahinya, kaachiel gi jo-Jerusalem duto.\n4. Ne oluongo jodolo madongo duto mag jo-Yahudi, kod jopuonj Chik, mi openjogi kama onego nywolie Mesia.\n5. Ne gidwoke ni, “Ibiro nywole Bethlehem e piny Juda, nikech kamano e kaka janabi nondiko, kawacho niya,\n6. ‘In Bethlehem manie piny Judea, ok itin ngang’ e wang’ jotend Juda. Kuomi ema jatelo ma norit joga Israel nowuogie.’ ”\n7. Kuom mano, Herode noluongo ajuoke kande ling’ling’, mononogi kinde mane sulue onenoree, mi ginyise.\n8. Eka ne oorogi Bethlehem, konyisogi niya, “Dhiuru umany nyathino matek, to ka usenwang’e, to duogna uru wach, mondo an bende adhi amiye duong’.”\n9. Kane gisewinjo gima ruoth owachonigi ne gichako wuoth ka gidhi kendo sulue mane giseneno kowuok cha nochako othinyore nyimgi ka giwuotho, mi otelonigi nyaka odhi ochung’ kama opogore gi kama nyathi nitie.\n10. Kane gineno sulueno, ne gibedo mamor ahinya.\n11. Ne gidonjo e ot, mi gineno nyathino gi Maria min mare, eka ne gigoyo chonggi piny, mi gimiye duong’. Bang’e ne gigolo mwandu mane gibirogo, mi gimiye dhahabu gi ubani kod manemane, ma gin yien moko mang’ue ng’ar.\n12. To Nyasaye ne osiemogi e lek ni kik gidog ir Herode, omiyo ne gidok thurgi gi yo machielo.\n13. To kane ajuoke osewuok, malaika mar Ruoth nofwenyore ni Josef e lek, mowacho ne niya, “A malo, ikaw nyathi kod min mare mondo iring idhi Misri, kendo ibed kuno nyaka aduogni wach, nimar Herode biro dwaro nyathino mondo onegi.”\n14. Kuom mano, Josef noa malo, mokawo nyathino kod min mare, owuokgo dier otieno, kadhi Misri,\n15. mi odak kuno nyaka Herode otho. Mano notimore mondo ochop gima ne Ruoth Nyasaye omiyo janabi owacho, ni, “Naluongo wuoda mondo oa Misri.”\n16. To kane Herode ofwenyo ni ajuokego osewuonde, mirima mager nomake, mi ogolo chik mondo oneg nyithindo duto ma yawuowi man Bethlehem kod manie gwenge mokiewo gi dalano, chakre johigni ariyo kaduogo chien. Noyiero nyithindo ma johignigo koluwore gi ndalo mane ajuoke osenyise ni onenoe sulue.\n17. Kamano gima ne Jeremia janabi owacho, notimore.\n18. Nowacho niya, “Dwol ne owinjore e dala mar Rama, ne en nduru gi ywak malit. Rahel ema ne ywago nyithinde, kendo ne ok onyal hore, nikech ne gisetho giduto.”\n19. Bang’ tho Herode malaika mar Ruoth nofwenyore ni Josef e lek, ka en Misri,\n20. mowachone niya, “A malo ikaw nyathi kod min mare, idog e piny Israel, nimar joma ne dwaro nego nyathi koro osetho.”\n21. Kuom mano Josef noa malo, mi okawo nyathi gi min mare, odokgo Israel.\n22. To kane owinjo ni Arkelao osebedo ruoth Judea kar Herode wuon mare, ne oluoro dok kuno. Ne onyise e lek gima onego otim, omiyo ne odhi e piny Galili,\n23. mi odak e dala miluongo ni Nazareth. Mano notimore mondo ochop gima ne Janabi okoro, ka wacho niya, “Enoluonge ni ja-Nazareth.”


Ezekiel 17 - Holy Bible [Luo Bible 2020] - (Eze 17)\n“Wuod dhano, nyis dhood Israel ngero moro.\nWachnegi ni ma e gima Jehova Nyasaye Manyalo Gik Moko Duto wacho: ‘Ne nitie ongo moro maduongʼ man kod bwombe madongo dongo kendo man-gi yier mokiko okiko kendo maboyo, nobiro Lebanon. Ongono nopiyo ewi yiend sida,\nmi ojako chuny yien-no mane pod dongo, kendo ne otingʼe odhi kode mabor nyaka e piny moro ma jo-ohala madongo, odakie kendo nopidhe e dala maduongʼ mar jo-ohalago.\n“ ‘Ne okawo kothe moko moa e puotheu kendo noketogi e lowo mamiyo. Nopidhe e tiend aora kama pi ngʼenyie mana kaka ipidho yien ma bedene odolore-odolore mati kuode ma pi nitie,\nmine odongo modoko yiend mzabibu molak kendo oriere gi piny. Bedene nodongo modolore ochomo ongono, to tiendene to nomako lowo motegno. Omiyo nodoko yiend mzabibu ma bedene otimo otiep.\n“ ‘To ne nitie ongo moro machielo maduongʼ ma bwombene otegno kendo opongʼ gi yier. Yiend mzabibuno koro tiendene ne lak koa kamane opidhe kochome kendo bedene bende nochako yarore kochome mondo oyud pi.\nNe oyudo osepidhe e lowo maber kendo ma pi ngʼenyie mondo bedene othiew, onyag olemo, kendo obed yiend mzabibu maber.’\n“Wachnegi ni ma e gima Jehova Nyasaye Manyalo Gik Moko Duto wacho: ‘Bende obiro dongo maber adier? Donge ibiro pudhe mi lwer olembene mi otwo? Kata otem loth kendo to obiro mana ner. Ok obi dwaro ngʼat maratego kata ji mangʼeny mondo opudhe oko gi tiendene.\nTo kata ka opidhe kendo, bende dolodh maber? Donge obiro ner chuth ka yamb ugwe ogoye moner e puodho kamane odonge?’ ”\n“Wachne oganda ma jongʼanyogo ni, ‘Donge ungʼeyo tiend gigi?’ Wachnegi ni, ‘Ruodh Babulon nodhi Jerusalem momake ruodhe kod joge momew mi nodhi kodgi nyaka Babulon.\nBangʼe ne okaw ngʼato moro moa e dhood joka ruoth kendo noloso kode winjruok e yor kwongʼruok. Nomako bende joma idewo mag pinyno mi odhigo,\nmondo omi pinyruodhno otieki ma ok nyal chungʼ kendo, kendo odhi nyime mana korito winjruok mane oketi.\nTo ruoth noketho winjruok ma notimo kode kooro joote Misri mondo oom farese kod jolweny mangʼeny. To bende onyalo loyo lweny adier? Bende ngʼama timo gik ma kamago nyalo tony adier? Bende doketh winjruok mi otony?\n“ ‘Akwongʼora gi nyinga awuon an Jehova Nyasaye Manyalo Gik Moko Duto ni obiro tho e piny Babulon, ma piny mar ruoth mane okete e loch, mosechayo singruok mane otimo kode, kendo moseketho winjruok mane otimne.\nFarao kaachiel gi jolwenje maroteke kod oganda maduongʼ makedone ok bi konye e lweny, kata bed ni ogero raidhi kod ohinga mar agengʼa chiengʼ ma nakethie ngima ji mangʼeny.\nNe ochayo singruok kuom ketho winjruok. Nikech ne ok orito singruok mane osetimo, ok enotonyne kum.\n“ ‘Kuom mano, ma e gima Jehova Nyasaye Manyalo Gik Moko Duto wacho: Akwongʼora gi nyinga awuon ni abiro kume nikech ne ok orito singruokna kod winjruok mane atimo kode.\nAbiro chikone obadho mondo amakego. Abiro kele nyaka Babulon mi akume kuno nikech ne ok orito adierana.\nJokedo mage duto ma notony gi ngʼwech biro podho e lak ligangla, kendo joge modongʼ noke kuonde duto. Eka unungʼe ni an Jehova Nyasaye ema asewuoyo.\n“ ‘Ma e gima Jehova Nyasaye Manyalo Gik Moko Duto wacho: An awuon ema abiro kawo chuny maloth ewi midimidi mar yadh sida mi achak apidhe. Abiro chodo chunye ma pod yom e wiye malo mogik mi apidhi ewi got moro mabor moyombo gode.\nEwi gode madongo mag Israel ema abiro pidhee, kendo obiro yaro bedene kendo obiro nyago olemo mi obed yiend sida maratipo. Kit winy mopogore opogore biro gero utegi kuome, kendo gibiro yudo kar dak gi kar yweyo e bedene.\nYiende duto mag puodho biro ngʼeyo ni an Jehova Nyasaye ema amiyo yien marabora doko machiek, to yien machiek amiyo dongo mi dok marabora. Amiyo yien momiyo maralum two to amiyo yien motwo loth. “ ‘An Jehova Nyasaye ema asewuoyo kendo abiro time.’ ”